''کردە'' لە ستایشی خۆشەویستیدا.\nبادیۆ لە شاری (ریبات)ی وڵاتی (مەغریب)ی عەرەبی لە ساڵی ١٩٣٧ لە دایکبووە، چل ساڵە کار لە فەلسەفەدا دەکات و کۆمەڵێک بەرھەمی چاپکراوی بە کتێبخانەی فەرەنسی بەخشیوە، لەوانەش: تیۆری خودگەرایی (١٩٨٢) بوون و رووداو (١٩٨٨) لۆژیکی دنیا (٢٠٠٦) مانای سارکۆزی، ئاکار: کۆمەڵێک وتار لەبارەی شەڕەوە... ئێستا لە پاریس ئوستازی فەلسەفەیە.\nئالان بادیۆ بە چەپ دەژمێردرێت و یەکێکە لە ھاوسۆز و بەشداریکەرانی رووداوی مانگرتنی قوتابیانی ١٩٦٨ی فەرەنسا و وەک فیکر رەگێکی ئاڵتۆسێری ھەیە و دواتر بە فیکرەکانی ژاک لاکانەوە کاریگەر دەبێت، لەگەڵ دلۆز و لیوتار رووبەرووی گفتوگۆییەکی فیکری تووند دەبێتەوە و ئەوان بە بەکارھێنەری نادروستانەی فیکری ئاڵتۆسێر دادەنێت... کتێبی (بوون و رووداو) وەک بەخششێکی سەرەکی فیکری ئەو تەماشا دەکرێت. لە بارەی دادپەروەرییەوە دەڵێت: دادپەروەری ھەر تەنھا ونبوونی نادادپەروەرییە، چونکە نادادپەروەری ئاشکرا و روونە، بەڵام دادپەرەوەری تەمومژاوییە. بادیۆ (ھەتا ھەتایی) و (فرەیی) وەک دوو بنەمای رەوای بوون دەبینێت. فرەیی کە بە شێوەیەکی بێکۆتایی ھەڵدەوەشێتەوە و دابەش دەبێت، بەرەو بۆشایی دەبێتەوە، بە مانایەکی دیکە فرەیی دروست نابێت تەنھا لە رێگای بۆشاییەوە نەبێت... پێیوایە ئەو تێزەی ئەو، واتە(بێکۆتایی بوون) دووچاری دوو ھەڵە دەبێتەوە، یەکەمیان راڤەکردنی ئایینییە، کە پێیانوایە ئەو بێکۆتاییە دەلالەت لە خودا دەکات و ھەموو شتەکان بە خوداوە دەبەستنەوە. ھەڵەی دووەمیان بێکۆتایی بوون وەک فەوزایەکی دڵخۆشکەر و تەمومژاویی دەبینێت. ئەوەش ھەڵەی دۆلۆز و رۆمانسییەکانە.\nجگە لەوە بەردەوام خەریکبوونی بە چەمکی (حەقیقەت) وای کردووە، وەک ھەر یەک لە ئەفلاتوون، سپینۆزا، لیبنتز، قسەی لەبارەوە بکرێت. بادیۆ جەوھەری حەقیقەتی مرۆیی بە چوار ھێل بەستۆتەوە، چوار تۆڕ لە کتوپڕیی و داھێنان، چوار رێباز: (سیاسەت) و (خۆشەویستی) و (ھونەر) و (زانست). لای ئالان بادیۆ حەقیقەت ئەوەیە، کە کۆتاییەکی دیاریکراو بوونی نییە، ھەر چۆنێ بێت، دەشێ ئەو رێگایە دیاری بکەین، کە رووداو بۆ خودی تاک دەیخاتە روو. لەبەر ئەوەی ماناکانی حەقیقەت بە کراوەیی دەمێنێتەوە، بۆیە ئێمەش تێیدا دەژین. لە ستایشی خۆشەویستیدا، دار التنویر، ٢٠١٤، ترجمە: غادە الحلوانی، ل٢٤.\nلە ستایشی خۆشەویستیدا.\nبادیۆ دەڵێت کاتێک (نیکۆلاس ترۆنگ Nicolas Truong) پێشنیاری گفتوگۆیەکی لەبارەی خۆشەویستییەوە بۆ کردم، راستەوخۆ رازی بووم و دڵخۆش بووم بەوەی کە ئەو رۆڵی گفتوگۆکار و منیش رۆڵی فەیلەسوفی خۆشەویستی تەمومژاوی ببینم، بەیەکەوە کارمان کرد و بەبێ دوودڵی دەڵێم سەرکەوتنێکی گەورەمان بە دەست ھێنا. کتێبی لە ستایشی خۆشەویستیدا بەرئەنجامی ئەو گفتوگۆیەیە و وەک ئەفلاتوون ئەوە دووبارە دەکاتەوە کە "ھەر کەسێک خۆشەویستی وەک خاڵی سەرەتایی نەبینێ، بە ھیچ شێوەیەک نازانێ فەلسەفە چییە" کتێبی لە ستایشی خۆشەویستیدا توانای بادیۆی فەیلەسوف بەرانبەر ھێرشەکانی نیکۆلاس ترۆنگی حەکیم و فەیلەسوف نیشان دەدات...\nکتێبی لە ستایشی خۆشەویستیدا لە شەش بەش و پێشەکییەک بۆ تێگەیشتن لە فیکری بادیۆ، پێکھاتووە، لە بەشی (خۆشەویستی لە ژێر ھەڕەشەدایە)،(نیکۆلاس ترۆنگ) دەڵێت با لە کتێبەکەت "مانای سارکۆزی" قسە لە رستەی "دەبێ خۆشەویستی لە نوێوە دابھێنینەوە" بکەین، بەڵام دەبێ بەو پەڕی سادەییەوە بەرگری لێبکەین، چونکە لە ھەموو لایەکەوە بەر ھەڕەشە دەکەوێت، تۆ ئەو ھەڕەشانە چۆن دەبینی؟ بە رای تۆ ھاوسەرگیری سونەتی رێکوپێک، دووچاری دەردی ئەو سەدەمە نەبۆتەوە؟ ئایا ئەو ریکلامەی پێگەی ئەلکترۆنی "میتیک- Meetic" بۆ رێکخستنی ژووانی ئەویندارانە دەیکات، چەند کاریگەری ھەیە... بادیۆ لە گفتوگۆدا دەڵێت: ئەوە وایکردووە بە قوڵی بیر بکەمەوە، یەکەمجار ئەو ریکلامە گۆریِنی ناونیشانی شانۆنامەکەی مارفیۆیە (گەمەی خۆشەویستی و شانس) و دەڵێن "خۆشەویستی بەدەست یێنە، بێ ئەوەی چاوەڕێی رێکەوت بکەیت" پاشان دەڵێت: "دەتوانین ئەوینداری بکەین، بێ ئەوەی ئەویندار بین" یان "دەتوانین بە تەواوی ئەویندار بین، بێ ئەوەی ئازار بچێژین"، "راھێنانکردن لەسەر خۆشەویستی"... ھەموو ئەو بانگەشانەی پێگەی ئەلکترۆنی میتیک وەک برەودان بە چەمکی دڵنیابوون لە "خۆشەویستی" پێچەوانە کراونەتەوە... خۆشەویستی وەک بڕوا رووبەرووی ھەموو ترسێک دەبێتەوە، ئەو ریکلامەی پێگەی میتیک پرۆپاگندەکانی سوپای ئەمریکایی و (کۆلن پاول-ی وەزیری بەرگری) بیر دەخاتەوە کاتێک بۆ بۆمبی "زیرەک" و ئەو شەڕانە بانگەشەی دەکرد، کە دەرئەنجامەکەی لەسەر (سفر مردن) و دەستەواژەی "سفر کوشتار" دەکردەوە.\nنیکۆلاس ترۆنگ دەپرسێ پێتوایە پەیوەندییەک لە نێوان "سفر کوژراو" و ئەوینداری بێ ترس ھەبێت؟ ئایا ئەو تێزەی کۆمەڵناسی پۆڵەندی زیگۆمۆند باومان "ھیچ ئیلتیزامم بەرانبەر تۆ نییە" کە سەرمایەداران بەرانبەر کرێکارانی (کاتی) بەکاری دەھێنن (ئەوانەی بیمەی کاریان پێنەدراوە/کاری فەرمییان نییە) و ئەوەی بە ناوی (ئەوینداریی ئازادانە)ی سەردەمی بەکاربردنی خۆشەویستی دلبەر دەیڵێت "من پابەند نیم" چۆن دەبینی؟ بادیۆ دەڵێت لە نێوان "سفر کوژراو" لە جەنگ و "سفری ترس" لە خۆشەویستیدا ھیچ دەرفەتێک بۆ سودفە بوونی نییە... ھەڕەشەی یەکەمی خۆشەویستی دەتوانم بە ھەڕەشەی دڵنیاکردنەوە ناو بەرم. راستە "سفری ترس" ھەموو ھەڕەمەکی بوون و سودفەیەک تەجاوز دەکات و رێکەوتنی پێشوەختە دەچەسپێنێ... بەڵام ھیچ شاعیرییەتی تێدا نییە! دووەم ئەوەی لە پێگەی میتیک رووبەرووی خۆشەویستی دەبێتەوە نکۆڵیکردنە لە بایەخی خۆشەویستی، ئەوەش لە رێگای ئەو فیکرەیەی کە دەڵێت عاشقاتی تەنھا گۆڕینی چێژە، نەک ئەزموونی قوڵ یان رەسەن. پرۆپاگندەکانی پێگەی میتیک وەک پرۆپاگندەی سوپا ئیمپریالییەکانە و تەنھا ئازار بە ئەویدیکە دەگەیەنێت. لە بەرانبەری "سفر کوژراو" دنیایەک ئەفغانی و فەلەستینی و... دەپێکرێن. "خۆشەویستی بێ ترس" یاساو رێسای دڵنیاکەرەوە بەرێوەی دەبات و پێویستی بە ھێزی پۆلیس و چاودێری دەروونی و سوپا و بیمە... ھەیە، بەڵام بۆ ئەوانیدیکە ترسە! دەتوانم بڵێم خۆشەویستی دوو دوژمنی ھەیە، یەکەمیان ئەو دڵنیاکردنەوەیەی کە پۆلیس دابینی دەکات و دووەمیان سنوردانانە بۆ ئەو چێژ و خۆشییەی کە بە شوێنەوە بەندە.\nلە بەشی دووەم (فەیلەسوفان و خۆشەویستی) نیکۆلاس ترۆنگ دەڵێت "دەبێ خۆشەویستی لە نوێوە دابھێنینەوە"ت لە رامبۆی شاعیر وەرگرتووە، تۆ بۆ خۆشەویستی زۆر پشت بە شاعیر و نووسەران دەبەستی، ئەی لە بارەی فەیلەسوفان چی؟ بادیۆ دەڵێت لە راستیدا پەیوەندی ئەوان بە خۆشەویستییەوە ئاڵۆزە... لە کتێبی فەلسەفە و خۆشەویستی لە سوکراتەوە تا سیمۆن دوبۆڤوار)ی نووسەران ئۆدی لانسلین و ماری لیمۆنییەدا باس لە دوو تێروِانین دەکرێت، یەکێک دژە خۆشەویستییە و شوبنھاوەر دژ بە ئافرەتان تێیدا بەناوبانگە... بەڵام ئاراستەی دووەم حاڵەتی کیرکیگارد دەبینین! کیرکیگارد پێیوایە ئەوە (منایەتی چێژە) کەسەکان بەرێوە دەبات، نموونەشی دۆن ژوان لە ئۆپێرای مۆزارتدا. کیرکیگارد بۆ خۆی پەیوەندییەکی دوورودرێژی ئەوینداری لەگەڵ "ریگینا"ی لاو ھەبوو.\nلە فەلسەفدا تێروانینێک ھەیە پێیوایە خۆشەویستی بە شێوەیەکی سروشتی سێکس کردنە، ئەویدیکە پێیوایە ستایشکردنە. کاتێک کیرکیگارد لە ئاستی جوانیدا دەمێنێتەوە و ناتوانێ پەی بە ھاوسەرگیری لەگەڵ خۆشەویستەکەی بەرێت، ئەوە دەبێتە ھۆی لێکجیابوونەوەیان! کەواتە خۆشەویستی لە ئاستی یەکەمدا شەیدابوونە و لە ئاستی دووەمدا پەیمانە، و بەرەو ئاستی سێیەم دەبێتەوە کە ھاوسەرگیرییە... بەڵام لە بۆچوونی من خۆشەویستی تریاکە، بڕوابوونە، حەقیقەتەکەی لە سودەفەبوونیدایە. خۆشەویستی بەرەو فیکرەیەکمان دەبات، کە پێیوایە ناتوانین دنیا ئەزموون بکەین، تەنھا لە دیدی جیاوازەوە نەبێت، خۆشەویستی جیاوازی بەرجەستە دەکات.\nنیکۆلاس ترۆنگ دەڵێت (ژاک لاکان) گەورەترین تیۆریزەکاری خۆشەویستی دەچێتە نێو ناوکۆییەک کە دەڵێت "پەیوەندی سێکسی بوونی نییە" ئەوە مانای چییە؟ بادیۆ: ئەو گریمانەیەی ژاک لاکان دەڵێت ھەموو کەسێک لە میانی سێکس کردندا تا پلەیەکی گەورە دەچێتەوە نێو خۆی، ئەگەر ئەو وەسفە وابێت، ھەڵبەتە ئەوە جەستەی ھەر یەکەیان دەبێتە ناوەندیار بۆ ئەویدیکە، بەڵام دواجاریش چێژ ھەمیشە چێژی تۆیە. سێکس کردن یەکمان ناخات، بەڵکو لێکمان جیا دەکاتەوە. چێژ بەرەو دوورت دەبات، دوور زۆر دوور لە ئەویدیکە. ئەوەی بەیەکمان دەبەستێتەوە خەیاڵە، بۆیە شتێک نییە بە ناوی پەیوەندی سێکسی، وەک (لاکان) قسەی لێدەکات. خۆشەویستی بۆشایی پەیوەندی سێکسی پڕ دەکاتەوە، بە شێوەیەکی خەیاڵی بۆشایی غەریزەی سێکسی پڕ دەکاتەوە، چونکە دواجار سێکس کردن بەرەو جۆرێک لە بۆشاییمان دەبات، بۆیە دەکەوینە جێبەجێکردنی یاسای دووبارەکردنەوە.\nئایا بەراستی فەلسەفە تێگەیشتنی دژ بەیەکی بەرانبەر خۆشەویستی ھەیە؟ بادیۆ دەڵێت من دەتوانم سێ تێگەیشتنی سەرەکی لەیەکتر جیا بکەمەوە: تێگەیشتنی رۆمانسیانە کە پشت بە نەشوە دەبەستێت. تێگەیشتنی پێگەی ئەلکترۆنی میتیک، کە لە دیدی بازرگانی و یاساییەوە تەماشای خۆشەویستی دەکات. بەڵام بۆچوونی من ئەوەیە کە خۆشەویستی بونیادنانی ئازادییە. ئەگەر بپرسی کام ئازادی؟ ئەوە دەڵێم ئازادی لە خاڵێکی تەواو دیاریکراودا: دیتنی دنیا بە دووان. دیتنی دنیا بە تیڕوانینی جیاوازی دووان.\nلە بەشی (بونیادنانی خۆشەویستی) نیکۆلاس ترۆنگ دەڵێت بەڵێ تۆ رامبۆت بیر خستینەوە بەوەی خۆشەویستی دەبێ لە نوێوە دابھێنرێتەوە، بەڵام بەرای تۆ لە کوێوە دەست پێبکەین؟ بادیۆ دەڵێت پرسی خۆشەویستی لە دوو خاڵدا ھاوگونجاو دێتەوە، یەکەم لە لێکجیابوونەوەی جیاوازی جۆری، کاتێک خۆشەویستی بە بەشداری دوو کەسی جیاواز دێتە ئاراوە، ئەوە دەکەوینە بەرانبەر دوو ساتەوەختی تەئویلی جیاواز، نموونەی رۆمیۆجولێت... ھەڵبەتە خۆشەویستیش لە بنەڕەتدا دووانەیە. خاڵی دووەم لەبەر ئەوەی بە دیاریکراوی لەسەر (لێکجیابوونەوە) دروست دەبێت، کاتێ دوو کەس دێنە سەر شانۆ دنیا بە شێوەی دووانەی نوێ تاقی دەکەنەوە، ئەوەش بە " بەیەکگەیشتن" ناو دەبەن. بەیەکگەیشتنی دوو کەسی جیاواز بۆخۆی رووداوە "موفاجەئەی خۆشەویستی"یە، لەسەر بنەمای ئەو رووداوە دەشێ خۆشەویستی گەشە بکات، ئەوەش بونیادنانی خۆشەویستییە.\nراستە خۆشەویستی لە ژووان و بەیەکگەیشتندا فۆرمێک لەگەڵ بەردەوامی وەردەگرێت، بەڵام تۆ بۆچی (توانەوە) لە خۆشەویستیدا رەتدەکەیتەوە؟ من رەتیدەکەمەوە چونکە تێگەیشتنە رۆمانسییەیەکان خۆشەویستی ئیستھلاک دەکەن (بەکار دەبەن)، مەبەستم ئەوەیە دەیخەنە دەرەوەی دنیای واقیعەوە، رۆمانسییەکان خۆشەویستی لە یەک دیمەندا دەبینن، نەک بونیادنانی دیمەنێک لە دوو لاوە، ئەوەش ناو دەنێن توانەوە؟!\nبەڵام ئایا سروشتی ئەو بونیادنانەی تۆ باسی دەکەیت، چۆنە؟ بادیۆ دەڵێت: چیرۆکێکی بێدەنگە... من ناڵێم دنیای خێزان بەشێک نییە لە خۆشەویستی، بەڵام ئەوە تەفسیرێکی زۆر شێوازگیرانە و رووکارئامێزانەیە و ناشێ خۆشەویستی لە خێزاندا کورت بکەینەوە، ئەوەی دەمەوێ قسەی لێبکەم بەردەوامبوونی خۆشەویستییە! مەبەستم لە بەردەوامی بێکۆتایی بوون نییە، بەڵکو داھێنانی رێگایەکی نوێیە بۆ بەردەوامبوون لە ژیان، تێگەیشتنێکی دیکەی زەمەنە، خۆشەویستی ئارەزووکردنی بەردەوامییە، بەڵام بە شێوەیەکی نادیار-خۆشەویستی- دووبارە داھێنانەوەی ژیانە، داھێنانی خۆشەویستی لە نوێوە، واتە دووبارە داھێنانەوەی ژیان لە نوێوە.\nنیکۆلاس ترۆنگی حەکیم دەپرسێ لە کتێبەکەت (ھەلومەرجەکان) لە کۆمەڵێک فیکرەی چەسپاو لە بارەی خۆشەویستییەوە، دەخەیتە ژێر پرسیارەوە، بە تایبەتی ئەوە فیکرەیەی دەڵێت خۆشەویستی وەھمە، یان خۆشەویستی رووییەکی رازاوەیە و حەقیقەتی سێکسی دەرئەنجامیەتی، یان خۆشەویستی لە بنەڕەتدا ئارەزووە و لە سێکسدا بێدار دەبێتەوە.... بادیۆ دەڵێت ھەموو ئەو چەمکانە سەر بە رەوشتن و بە رێبازی گومانکارانەوە بەندن. ئەو رێبازە پێیوایە ئەگەر شتێک لە خۆشەویستیدا ھەبێت ئەوە ئارەزووە، بەپێی ئەو دیدە خەیاڵ خۆشەویستی بونیادی دەنێت، بۆ ئەوەی ئارەزووی سێکسی بە توێکڵی دەرەکی بشارێتەوە! ئەو فیکرەیە مێژووییەکی دوور و درێژی ھەیە و ھەمووان والێدەکات گومان لە خۆشەویستی بکەن. ئەو دیدە سەر بە زمانی دڵنیابوونەوەیە، چونکە پێمان دەڵێت گوێ بگرن ئەگەر ئارەزووی سێکس دەکەن، بڕۆن سێکس بکەن، پێویست ناکات بکەونە داوی خۆشەویستییەوە. بەڵام خۆشەویستی لەوە گەورەترە تەنھا بە وشە بیخەینە روو...\nلە بەشی (حەقیقەتی خۆشەویستی) بە بادیۆ دەڵێت تۆ باسی ئەفلاتوون و پەیوەندی تایبەتی نێوان دوو خۆشەویستت کرد، بەڵام چۆن باسی حەقیقەتی خۆشەویستی دەکەیت؟ بادیۆ دەڵێت خۆشەویستی بە جۆرێکی دیاریکراوی حەقیقەت پەیوەستە، ئەو حەقیقەتەش زۆر بە سادەیی حەقیقەتی دووانە، حەقیقەتی جیاوازییە، بە بڕوای من خۆشەویستی ئەوەی پێی دەڵێن -دیمەنێک لە دوو لاوە- ئەوە شارەزاییە! بەو مانایە خۆشەویستی دژ بە نکۆڵیکردنەکان دەوەستێ و بەردەوامی دەنوێنێ و شارەزایی تەواوی دنیایە، خۆشەویستی لە جیاوازییەوە خۆی بەرھەم دەھێنێت، حەقیقەتێکی نوێیە بەرانبەر جیاوازی.\nبا بڵێین خۆشەویستی دیمەنێکە لە دوو لاوە، ئایا بوونی منداڵ ئەو دیمەنە ناکاتە سییانە؟ بادیۆ: ئەو پرسیارە گرنگ و قوڵە، بەڵام بوونی منداڵ گەڕانەوەیە بۆ تاکبوون، ئامانجی خۆشەویستی لە دایکبوونی منداڵە و دەلالەت لە تاکبوون دەکات، پاشان منداڵ بەشێکە لە فەزای خۆشەویستی، دەبێ جارێکی دیکە لە نوێوە یارییەکە بە ھەمان رێگا دووبارە بکەینەوە. خۆشەویستی دەبێ بەردەوام نوێ بکرێتەوە.\nلە بەشی (سیاسەت و خۆشەویستی) نیکۆلاس ترۆنگی حەکیم دەڵێت بۆ دەبێ سیاسەت دایکی خۆشەویستی بێت. ئایا چونکە رووداو و ریکلام و وەلایە؟ بادیۆ دەڵێت لەرووی تیۆرییەوە سیاسەت جێبەجێکردنی حەقیقەتە، بەڵام جێبەجێکردنێک کە ھەمووان دەگرێتەوە. واتە کردەی سیاسی حەقیقەتێک ئەزموون دەکات، بە ئەندازەی بەخششی ھەمووان. بەڵام ئایا سیاسەت دەتوانێ دادپەروەری بەجێ بھێنێ؟ دەتوانێ گونجاو و نەگونجاو بەیەکەوە کۆ بکاتەوە؟ لەگەڵ ھەموو ئەو پرسانەش دەتوانین خێزان بە دەوڵەت، دەوڵەت بە حاڵەتی خۆشەویستی بچوێنین، بۆ نموونە کاتێک بەشداری لە بزاڤێکی سیاسیی جەماوەری گەورەدا دەکەیت، گرژبوونەوەیەک لە نێوان پرسی (ئەندازەی کۆ دەبێ چەند بێت) و پرسی (ھێزی دەوڵەت و دەسەڵات) تاقی دەکەیتەوە... لە دەرئەنجامدا دەگەیتە ئەوەی کە دەوڵەت خەریکە خیانەتی سیاسی دەکات. ئایا دڵنیایی خێزانیش خەریکی خیانەتکردن نییە لە خۆشەویستی؟ ئێمە دەبێ ئەو پرسیارە بخەینەروو. بە بڕوای من خێزان لە خاڵێکەوە بەرەو خاڵێکی دیکە و لە بڕیارێکەوە بەرەو بڕیارێکی دیکە... ھەنگاو دەنێت، خاڵی پێشنیارکردنی سێکس، منداڵ، سەفەر، کار..... ھەموو ئەو خاڵانەش رەگەزی بانگەشەکردنی خۆشەویستین، وەک چۆن سیاسەت خاڵەکانی لە ھێزی دەوڵەت و بەرەکانی سیاسەت و یاساکان و پۆلیس... دەبینێتەوە، ناشێ تەنھا دەوڵەت لە تێڕوانینی سیاسی کراوەی شۆڕشگێرانەدا کورت بکەینەوە و دادپەروەری بخنکێنین. دواجار دەبێ خاڵ خاڵ قسەیان لە بارەوە بکەین، نابێت تاقیکردنەوەکان لەگەڵ دەرئەنجامەکان تێکەڵ بکەین. وابزانم ناتوانین بەبێ دەوڵەت لە سیاسەت بگەین، بەڵام ئەوە بەو مانایە نییە، کە ھێز ئامانجە، بەڵکو ئامانج کەشف کردنی " ئەندازەی بەخششی ھەمووانە "، نەک خودی ھێز. وەک چۆن لە خۆشەویستیدا دنیا لە دیدی جیاوازەوە تاقی دەکەینەوە، لە خۆشەویستیدا ئامانج کەشف کردنی جیاوازییە...\nلاکان نیگاری (سیاسەتی ھاوڕێتی) کێشاوە، تۆ بۆچی ناتوانی (سیاسەتی خۆشەویستی) وێنا بکەیت؟ بادیۆ دەڵێت: ناشێ خۆشەویستی و سیاسەت تێکەڵ بە یەکتر بکەین، چونکە دەکەوینە بێ ماناییەوە. لە سیاسەتدا کەسانێک یەکتریان خۆش ناوێت، کەچی بەیەکەوە سیاسەت دەکەن ((ئەو قسەیەی بادیۆ قسەیەکی دریدام بیر دەخاتەوە کە دەڵێت: لە ناو ئەوەی پێیدەگوترێ واقیع ھەمیشە کۆمەڵێک ناکۆکی ھەیە، کە توانای ئاوێتەبوونیان نییە، کەچی پێکەوەش ھەن، ئەگەرچی ھەر یەکەیان بەرانبەرەکەی خۆی نەرێ دەکاتەوە)) بەڵام خۆشەویستی وا نییە، یان ھەیە یان نییە. لە سیاسەتدا دوژمنکاری ھەیە، بەڵام لە خۆشەویستیدا تەگەرە ھەیە.\nلەگەڵ ئەوەشدا خۆشەویستی دەکرێ جەنگ بێت.... ھەڵبەتە خۆشەویستیش وەک ھەموو جێبەجێکردنە حەقیقییەکانی دیکە، ھەر بە ئاشتی کۆتایی نایەت، بەیەکداچوونی تووندیش بەخۆوە دەبینێت، ئەزموونێکی پڕ ژانوژوارە، خەڵکانێک بە ھۆی خۆشەویستییەوە دەتلێنەوە، خۆیان دەکوژن، دەمرن، خۆشەویستی بەپێی پێوانەکانی زۆر لە سیاسەتی شۆڕشگێرانە بێ ئازارتر نییە، خۆشەویستی یاسای خۆی ھەیە و لە ناوەوە پڕە لە نێودژی و تووندوتیژی، بەڵام لە سیاسەتدا لەگەڵ دوژمن رووبەروو دەبیتەوە، بەڵام لە خۆشەویستیدا دەکەویتە بەرانبەر پرسیارێکی درامی، خۆشەویستی درامای ناخە، درامای ناوەوەیە! لە خۆشەویستیدا ناکەویتە بەرانبەر ھیچ دوژمنێک، بەڵکو دەکەویتە نێو ململانێی جیاوازییەوە... دەبێ بە تەواوی سیاسەت لە خۆشەویستی بکەینەوە، چونکە خۆشەویستی سەرکێشییەکی تاکانەیە و سیاسەت دەستەجەمعییە. خۆشەویستی لە رێگای تاکەوە بە دوای حەقیقەتدا دەگەڕێت، سیاسەت لە رێگای دەستەجەمعییەوە... خۆشەویستی بەھاکەی لە ناوەوەی خۆیدایە، بەھای سیاسەت لە دەرەوەی خۆیدایە...\nلە بەشی (خۆشەویستی و ھونەر)دا نیکۆلاس ترۆنگ دەڵێت: ئەندرێ بریتۆن گوتی سەدەی بیستەم، خۆشەویستی وەک خوازەی حەقیقەت چەسپاند، بەڵام ھەر بریتۆن بوو گوتی سادەترین دەستەواژە لە ھونەردا خۆشەویستییە؟ بادیۆ: ئێمە قسەمان لە رامبۆ کرد، نوێکردنەوە بە نسبەت سوریالییەکان بزاڤێکی ھونەری و بوونگەرایی و سیاسییە و قابیلی ھەڵوەشانەوە نییە. ھونەر بە خاڵێکی زۆر بەھێزەوە بەندە، ئەویش بەجێھێنانی دادپەروەری رووداوە. لە سیاسەتدا مێژوو بە رێکخستنی رووداو ھەڵدەسێت، ھەڵبەتە دوای روودانی... بەڵام لە ھونەردا دووبارە رووداو لە لێوردبوونەوە و دنیای خەیاڵەوە بونیاد دەنرێتەوە. بریتۆن لەو دیدەوە قسە لە (پەیوەندی ھونەر) بە خۆشەویستییەوە دەکات، چونکە خۆشەویستی لە بنەڕەتدا ئەو ساتەوەختەیە کە رووداو تێیدا "بوون" دەبڕێت. ئەوە لێکدانەوەی "شەیداییە" شەیدایی بۆ ھیچ یاسایەک کورت ناکرێتەوە، ھیچ یاسایەکی نییە. زۆرجاران قسە لە لایەنە ناکۆمەڵایەتییەکەی خۆشەویستی دەکرێت "عاشقان لە دنیادا تاک و تەنیان" تەنیا ئەوانن خاوەنی جیاوازیین، لە رێگای جیاوازییەوە دنیا تاقی دەکەنەوە. خۆشەویستی شەیدابوونە لەو خاڵەوە سوریالییەکان شۆڕشی شیعرییان لە زماندا راگەیاند و سووربوون لەسەر شۆڕشی شیعریی لە بووندا...\nدواجار ھونەری شانۆ ھەمیشە جەخت لە خۆشەویستی دەکاتەوە، خۆشەویستی وەک ئامرازێک بۆ یاخیبوونی چینی کۆمەڵایەتی و سیاسی: خۆشەویستی لە شانۆدا تراجیدیا و رەتکردنەوە و تووڕەییە. بادیۆ وەک دواین فەلسەفەکاری نەوەی شۆڕشی ١٩٦٨ی فەرەنسای رۆشنگەر و شۆڕش و ئازادییەکان، پێیوایە خۆشەویستی داھێنانی دووبارەی ژیانە، ئێمە لە خۆشەویستیدا بڕوا بە جیاوازی دەکەین، ئێمە گومان لە خۆشەویستی ناکەین. بە کورتی ئالان بادیۆ لەو گفتوگۆیەدا پێمان دەڵێت لە بەر ئەوەی ھیچ کردەیەک بێ بیرکردنەوە بوونی نییە، کردە ھەرگیز مرۆڤ رزگار ناکات! ئەوە خۆشەویستییە مرۆڤ رزگار دەکات... بەر لەوەی فیکر بچێتە قۆناغی کردە دەبێ سەرەتا تێبگەین، کە چۆن و لەسەر چ بنەمایەک ئەو فیکرە دروست بووە؟! لە رووی زانستییەوە فیکر یان بیرکردنەوە دەرئەنجامی وەڵامێکی دەماری یان دەروونییە، فیکر وەڵامی دەستبەجێی ھەستیارەکان بۆ ھەستێکی گەڵاڵەکراو و دیاریکراو، یان وەڵامی بیرەوەری دەداتەوە، بە مانایەکی دیکە وەڵامی ھەست و نەستە کەڵەکەکراوەکانی دەروونە بۆ بیرەوەری، بەو مانایەش رەوتی بیرکردنەوە وەڵامە بە بیرەوەری، واتە فیکر لەسەر پرۆسەی بەیادھێنانەوەی ھەست و نەست دروست دەبێت، ھەموو بیرەوەرییەکیش لە رێگای ئەزموونێکەوە رەوتی فیکری بەجێ دەھێنێ... دواجار کردە ئاکامی بیرکردنەوەیە، ئاکامی ئەزموونە، ئاکامی بیرەوەرییە... تەنھا خۆشەویستی نەبێ، خۆشەویستی کردەیەکە دەکەوێتە دەرەوەی تێگەیشتنی فیکری و ئەزموون و بیرەوەرییەوە! خۆشەویستی ئەزموون نییە، خۆشەویستی بیرەوەری نییە، خۆشەویستی فیکر نییە، خۆشەویستی تەنھا لە کاتی عاشقبووندا ھەیە، خۆشەویستی لە خود سەرچاوە ناگرێت، خود خۆشەویستی ناناسێت، ئەکاتەی کە خۆشەویستی ھەیە، خود بوونی نییە، خود بە ئەزموونەوە بەندە، خۆشەویستی تەنھا لە کاتی عاشقبووندا دەبێ بە فیکر، بۆیە لە کلتوری کوردیدا دەڵێن عاشق کوێرە... کەواتە خۆشەویستی ئەزموون نییە، خۆشەویستی کتوپڕییە! کاتێک خۆشەویستی ھەبێ کردە ھەیە، خۆشەویستی ئاکامی کاری بیرکردنەوە نییە، چونکە بیرکردنەوە بە پرۆسەیەکدا تێپەڕیوە، بەڵام خۆشەویستی ھەیە، خۆشەویستی ئەزموون نییە، پرۆسەی ئەزموون و بیرکردنەوە ھەنگاو ھەنگاوە و خۆشەویستی ساتەوەختییە. مرۆڤ تەنھا بە کردەی خۆشەویستی رزگاری دەبێت، ژیان شانۆی خۆشەویستییە.


پاڵێوراو: لێکۆڵینەوەیەکی زانستی سەبارەت بە لەتیف ئەلعانی لە ' لیس ڕینکۆنتریس ئارلێس' - Ruya Foundation For Contemporary Culture In Iraq\nحوزەیران 28, 2017 پاڵێوراو: لێکۆڵینەوەیەکی زانستی سەبارەت بە لەتیف ئەلعانی لە ‘ لیس ڕینکۆنتریس ئارلێس’\nیەکەمین لێکۆڵینەوەی زانستی سەبارەت بە کارە هونەریەکانی لەتیف ئەلعانی پاڵێوراوە بۆ خەڵاتی کتێبی مێژویی لە فیستیڤاڵی سەرەکی ساڵانەی فۆتۆگرافی لە ‘لیس ڕینکۆنتریس ئارلیس. کتێبەکە لە لایەن ڕێکخراوی روئیاوە داواکراوە و نووسراوە هەروەها لە مانگی ئایاری ساڵی ٢٠١٧ دا لە لایەن هاتجی کانتزەوە چاپکراوە و بڵاوکراوەتەوە.\nهونەرمەند لەتیف ئەلعانی (لە دایک بووی ١٩٣٢ لە شاری بەغدا) بە باوک و دامەزرێنەری هونەری فۆتۆگرافی دادەندرێت لە عێراق. ئەم هونەرمەندە هەر لە سەرەتای پەنجاکانی سەدەی رابردووەوە تاوەکو کۆتایی ساڵانی حەفتاکان، واتە ماوەی هەڵکشان و سەرهەڵدانی بزوتنەوەی گەردوونناسی و کرانەوەی وڵات، لێشاوێکی گەورەی لە فۆتۆگرافی تایبەت بەدۆکیۆمێنتکردنی ژیانی رۆژانەی وڵاتی عێراق بەرهەمهێنا. گەنجینەیەکی گەورە و زەبەڵاح لە وێنەی ڕەش و سپی واقیعی ژیانی عێراق کە تۆمارێکی زۆر دەگمەن و ناوازە لە ئەزموونی ئەم وڵاتە پێک دەهێنێت لە ناوەڕاستەکانی سەدەی ڕابردوودا، بەڵام ئامادەگی ئەم هونەرمەندە لە سەرەتاکانی هەشتاکاندا وردە وردە ڕووی لە کزی کرد. لە ئێستادا هەوڵدەدری لە سەر ئاستی هونەری نێودەوڵەتیدا پەردە لەسەر کارەهونەریەکانی ئەم هونەرمەندە هەڵبدرێتەوە، دوای ئەوەی بەشێک لە کارە هونەریەکانی هونەرمەند لە (٥٦)ەمین بیناڵی شاری ڤینیسیا لە ساڵی ٢٠١٥ نماییشکران و بیندران.\nدواجار لە ئێستادا هونەرمەند لەتیف ئەلعانی ئەم ڕیز و تەقدیرە دەچنێتەوە کە ئەرشیفە هونەریە گەورەکەی و هەوڵ و كۆششە هونەریەکەی شایانیەتی. لێکۆڵینەوەکەی هونەرمەند لەتیف ئەلعانی گەرانەوەی ئەم هونەرمەندە بۆ نێو مەیدانی هونەر بەرز دەنرخێنێت، ونزیکەی ٢٠٠ وێنەی فۆتۆگرافیش لە کارە هونەریەکانی ئەم هونەرمەندە دەگرێتە خۆی. هەروەها تێکستەکانی موڕاد مونتەزەمی سەرپەرشتیاری بەشی ڕۆژ هەڵات و باکوری ئەفەریقیا لە تەیت مۆدێرن لە شاری لەندەن هاوشانن لەگەڵ کارە هونەریەکانی هونەرمەند. زیاتر لەمەش لە نێو لێکۆڵینەوەکەدا چاوپێکەوتنێک لە نێوان هونەرمەند لەتیف ئەلعانی و خاتو تاماراچەلەبیدا هەیە، تامارا چەلەبی پسپۆرە لە بواری کولتور و هونەری هاوچەرخی رۆژهەڵاتی ناوەڕاستدا هەروەها سەرۆک و دامەزرێنەری هاوبەشی رێکخراوی روئیایە . خاتو تامارا چەلەبی بەرپرسیار بوو و ڕۆڵی هەبوو لە سەرلەنوێ ناساندنەوەی ئەم هونەرمەندە بە مەیدانی هونەری نێودەوڵەتی لە ساڵی ٢٠١٥.\nتکایە کتێبەکە لە سەر تۆڕی ئینتەر لە دۆمەینی هاتجی کانتز داوا بکە بۆ کڕین.


بریت مەكگۆرك له‌گه‌ڵ سه‌ركرده‌ى چوار لایه‌نی هەڕێم كۆده‌بێته‌وه\nهەواڵ / کوردستان :: 21/05/2018 :: 1706 جار بینراوە\nبڕیاره سبه‌ى سێشه‌ممه 22ى ئایارى 2018، بریت مەكگۆرك، نوێنه‌رى تایبه‌تى سه‌رۆكى ئه‌مریكا له‌گه‌ڵ سه‌ركرده‌ى چوار لایه‌نى كوردستان كۆببێته‌وه.\nسه‌لیم كۆیى، به‌رپرسى په‌یوه‌ندییه گشتییه‌كانى كۆمه‌ڵى ئیسلامى كوردستان به دواڕۆژى راگه‌یاند "سبه‌ى نوێنه‌رى تایبه‌تى ئه‌مریكا له‌گه‌ڵ عه‌لى باپیر ئەمیری كۆمەڵی ئیسلامی ، سه‌ڵاحه‌ددین محه‌مه‌د به‌هادین ئەمنیداری گشتی یەكگرتووی ئیسلامی ، به‌رهه‌م ساڵح سەرۆكی هاوپەیمانی بۆ دیموكراسی و دادپەروەری و عومه‌ر سه‌ید عه‌لى رێكخەری گشتی بزوتنەوەی گۆڕان له سلێمانى كۆده‌بێته‌وه".\nوتیشى "مه‌به‌ست له كۆبوونه‌وه‌كه بۆ تاوتوێكردنى ئه‌و نیگه‌رانییه‌یە كه ئه‌و چوار لایه‌نه له‌سه‌ر ئه‌نجامى هه‌ڵبژاردنه‌كه‌ى 12ى ئایارى په‌رله‌مانى عێراق هه‌یانه".\nبه‌پێى زانیارییه‌كانى دواڕۆژ، نوێنه‌رى تایبه‌تى سه‌رۆكى ئه‌مریكا هه‌وڵى رازیكردنى هه‌رچوار لایه‌نه‌كه ده‌دات بۆئه‌وه‌ى بایكۆتى پڕۆسه‌ى سیاسى عێراق نه‌كه‌ن و به‌شدارى په‌رله‌مان و حكومه‌تى داهاتووى عێراق بكه‌ن.\nله‌باره‌ى بڕیارى كۆتایى چوار لایه‌نه‌كه، سه‌لیم كۆیى وتى "تائێستا واده‌ى كۆبوونه‌وه‌ى كۆتایى چوار لایه‌نه‌كه دیارینه‌كراوه، به‌ڵام تائێستا بۆچوونى هه‌رچوار لایه‌نه‌كه به‌و ئاڕاسته‌یه‌یە كه بایكۆتى پڕۆسه‌ى سیاسى عێراق بكرێت".\nدواى راگه‌یاندنى ئه‌نجامى هه‌ڵبژاردنى عێراق، هه‌ر چوار لایه‌ن كۆمه‌ڵ و گۆڕان و یه‌كگرتوو و هاوپه‌یمانى بۆ دیموكراسی و دادپه‌روه‌رى رایانگه‌یاند، ساخته‌رى زۆر له هه‌ڵبژاردن كراوه و ده‌نگه‌كانیان دزراوه.


هه‌ڵمه‌تی ماڵ به ماڵ بۆ كوتانی منداڵان دژ به ئیفلیجی منداڵ و سوورێژه له‌و ناوچانه‌ی عێراق كه زیانیان پێگه‌شتووه\nدوو شەممە, 19 کانونی یەکەم 2016 09:00\nبه‌غداد، ١٨ دیسه‌مبر، ٢٠١٦ وه‌زاره‌تی ته‌ندروستی عێراقی فیدڕاڵ به هه‌ماهه‌نگی له‌گه‌ڵ وه‌زاره‌تی ته‌ندروستی هه‌رێمی كوردستان و به پاڵپشتی یونیسێف و ڕێكخراوی ته‌ندروستی جیهانی، ئه‌مڕۆ هه‌ڵمه‌تێكی ١٢ ڕۆژه‌ی ده‌ستپێكرد بۆ كوتانی منداڵانی عێراق دژ به ئیفلیجی و سورێژه.\nهه‌ڵمه‌تی زستانه ئامانجیه‌تی كه به ٨٠٠ هه‌زار منداڵی خوار ته‌مه‌ن ٥ ساڵ بگات له پارێزگا مه‌ترسی له‌سه‌ره‌كانی ئه‌نبار، سه‌ڵاحه‌دین، كه‌ركوك، ناوچه تازه ئازادكراوه‌كانی نه‌ینه‌وا و منداڵه ئاواره‌كانی ناو كه‌مپه‌كانی هه‌رێمی كوردستان.\nئه‌م هه‌ڵمه‌ته به‌شێكه له ستراتیجیه‌تی كوتان له كاردانه‌وه بۆ ئۆپه‌راسیۆنه‌كانی موسڵ. تیمه‌كانی كوتان ماڵ به ماڵ و خێمه به خێمه ده‌گه‌ڕێن بۆ دڵنیا بوون له‌وه‌ی هه‌موو منداڵان ده‌كوترێن. منداڵانی خوار ته‌مه‌ن ٥ ساڵ ماكوته‌ی ئیفلیجیان پێده‌درێت و ئه‌وانه‌ش كه ته‌مه‌نیان ٩ مانگ هه‌تا ٥ ساڵه ڤاكسینی سوورێژه وه‌رده‌گرن.\nپیته‌ر هاوكینز نوێنه‌ری ڕێكخراوی یونیسێف له عێراق ده‌ڵێت: (( هه‌ندێك له‌م منداڵانه یه‌كه‌م جاریانه له ماوه‌ی ٢ ساڵدا بكوترێن، حوكمه‌تی عێراق پابه‌نده به‌وه‌ی عێراق به بێ ئیفلیجی منداڵان بهێڵێته‌وه و ڕێگا له بڵاو بوونه‌وه‌ی هه‌ر جۆرێك له سوورێژه بگرێت. بۆ ئه‌مه‌ش ٢٠ هه‌ڵمه‌تی سه‌ركه‌وتووی به ئه‌نجام گه‌یاندووه بۆ پاراستنی ڕۆژهه‌ڵاتی ناوه‌ڕاست له بڵابوونه‌وه‌ی ئیفلیجی.\nله‌م ساڵدا ٣ هه‌ڵمه‌تی سه‌ركه‌وتووی نیشتیمانی له ئاستی عێراقدا دژ به ئیفلیجی ئه‌نجامدراوه . ئه‌وانیش له مانگه‌كانی شوبات و نیسان و تیشرینی یه‌كه‌مدا بوون، له‌گه‌ڵ دوو هه‌ڵمه‌تی مه‌به‌ستدار دژ به ئیفلیجی منداڵ و سوورێژه له ئه‌نبار و هه‌روه‌ها له هه‌ریه‌ك له گه‌یاره و كه‌مپی دیبه‌گه.\nئه‌ڵتاف موسه‌نی نوێنه‌ری رێكخراوی ته‌ندروستی جیهانی ده‌ڵێت ((ئه‌و ده‌ستكه‌وته مه‌زنانه‌ی كه له پاراستنی منداڵانی عێراق دژ به نه‌خۆشی ئیفلیجی به‌ده‌ست هاتوون پێویسته بپارێزرێن له‌ڕێگای هاوبه‌شی چالاكانه و هه‌وڵی پێكه‌وه‌یی. سوورێژه نه‌خۆشییه‌كی ناوچه‌ییه له عێراقدا و ده‌توانێت به‌تایبه‌تی له كاتی قه‌یراندا كوشنده بێت. هه‌ڵمه‌ته مه‌به‌ستداره‌كان له ناوچه تازه ئازادكراوه‌كان و كه‌مپی ئاواره ناوخۆییه‌كاندا هاوكار بوون بۆ ڕێگرتن له ئیفلیجی منداڵ و سوورێژه.\nله نیسانی ٢٠١٤ وه، هیچ حاڵه‌تێكی نوێی ئیفلیجی منداڵ له عێراقدا تۆمارنه‌كراوه ئه‌مه‌ش به هۆی بۆ پابه‌ندبوونی به‌هێزی حوكمه‌ت و كارمه‌ندانی هێڵی پێشه‌وه له كه‌رتی ته‌ندرووستی.\nهه‌رچه‌نده له ئایاری ٢٠١٥ دا، وڵاتی عێراق ناوی له لیستی وڵاتانی تووشبوو به ئیفلیجیدا سڕاوه‌ته‌وه، به‌ڵام به هۆی كه‌مووكورتییه‌كانی چاودێری و كوتان له ناوچه‌كانی ململانێدا، هێشتا مه‌ترسیی بڵاوبوونه‌وه‌ی ئیفلیجی له ئارادایه.\nیونیسێف هه‌موو تێچووی ڤاكسین و هاوكاری بۆ تیمه‌كانی كوتان و هۆشیاركردنه‌وه‌ی كۆمه‌ڵگا له ئه‌ستۆ ده‌گرێت ئه‌مه‌ش به پاڵپشتی هه‌ردوو وه‌زاره‌تی ته‌ندروستی عێراق و هه‌رێمی كوردستان. ڕێكخراوی ته‌ندروستی جیهانیش تیچووی هاتووچۆ و چاودێریكردن له ئه‌ستۆ ده‌گرێت كه له لایه‌ن خۆبه‌خشه‌كانی كۆمه‌ڵه‌ی خاچی سووری عێراقییه‌وه ئه‌نجام ده‌درێت. كارمه‌ندانی ته‌ندرووستی و كۆمه‌ڵ له یونیسێف و ڕێكخراوی ته‌ندروستی جیهانییه‌وه هاوكاری به‌ڕێوه‌به‌رایه‌تییه‌كانی ته‌ندروستی ده‌كه‌ن له سه‌رپه‌رشتی و چاودێریكردنی هه‌ڵمه‌ته‌كه‌دا.\nكۆمپانیای زه‌ین بۆ په‌یوه‌ندییه‌كان هاوكاری هه‌ڵمه‌ته‌كه ده‌كات به ناردنی كورته نامه بۆ گه‌یاندنی په‌یامه‌كه بۆ ئاواره عێراقییه‌كان.\nبۆ پەیوەندی كردن\nشارۆن بێن نۆگوێرا, سەرۆكی بەشی پەیوەندییەكان, یونیسێف, عێر اق, 009647827820238 - ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی.\nعێراق WHO ئەجیال سوڵتانی، بەرپرسی پەیوەندییەكان، رێكخراوی تەندروستی جیهانی 009747510101469 - ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی.


ئه‌مه‌ریكا و نه‌ته‌وە یه‌كگرتووەكان نیگه‌رانن به‌رامبه‌ر به نه‌بوونی ئاسایشی پێویست بۆ ئاونگ سان سووچی - 2004-12-17\nوەزارەتی دەرەوەی ووڵاته یه‌كگرتووەكانی ئه‌مه‌ریكا و نه‌ته‌وە یه‌كگرتووەكان دەڵێن ئه‌وان به شێوەیه‌كی جدی نیگه‌رانن به‌رامبه‌ر به‌و ڕاپۆرتانه‌ی كه ڕادەگه‌یه‌نن چاودێریكردنی ئاسایشی ڕێبه‌ری دیموكراتخوازی بورمی دەستگیركراو ئاونگ سان سووچی نه‌هێڵراوە.\nله ڕۆژی پێنج شه‌ممه‌دا، وەزارەتی دەرەوە گوتویانه ئه‌وان خه‌می ڕەوشی براوەی خه‌ڵاتی نۆبڵیان هه‌یه. سكرتێری گشتی نه‌ته‌وە یه‌كگرتووەكانیش كۆفی ئه‌نان هه‌مان هه‌ڵوێستی نیشانداو بانگه‌شه‌ی دەسه‌ڵاتدارانی بورمی كرد كه بیریان بێت ئه‌وان له سه‌لامه‌تی خانم ئاونگ سان سوچی به‌رپرسن.\nڕێكخراوێكی بنكه له ئه‌مه‌ریكا به ناوی هه‌ڵمه‌ته‌كانی ئه‌مه‌ریكا بۆ بورما داوای له ئه‌ندامه‌كانی كردووە په‌یوەندی به باڵیۆزی بورمی له واشنتۆن بكه‌ن و داوای ئازادكردنی ئه‌و خانمه دەستگیر كراوە بكه‌ن.\nئه‌ندامانی پارتی ئۆپۆسزیۆنی بورمیش له ڕۆژی پێنج شه‌ممه‌دا، گوتی حكومه‌ت ژمارەی ئه‌و سه‌ردانانه‌ی كه‌م كردۆته‌وە كه پێشتر به پزیشكه‌كانی خانم سان سوچی ڕێگه درابوو، هه‌روەها بارودۆخی ئاسایشیشی پارێزراو نیه.\nجێی باسه، خانم ئاونگ سان سووچی بۆ ماوەی زیاتر له ساڵێكه له ماڵه‌كه‌ی خۆیدا دەست به سه‌رە.


بێوار ڕەحمان: هەڵبژاردنی ئایندە تەواوی ڕێگەکان لە بەردەم عێراق دا دائەخات، – WTARIKURD\nبێوار ڕەحمان: هەڵبژاردنی ئایندە تەواوی ڕێگەکان لە بەردەم عێراق دا دائەخات،\nئەو گریمانەیە زۆر بەهێزە کە هەڵبژاردنی (10ی تشرینی یەکەمی 021) عێراق ئەگەیەنێت بە دژوارترین قۆناخ لەتەمەنی خۆیدا. لە زانستی سیاسەتدا، مەترسیدارترین قۆناخ ئەو کاتەیە کە بۆشایی سیاسیی و ئەمنی دروست ئەبێت و، تواناو بژاردەکانی دەوڵەت ئەگەنە ئاستی سفر بۆ ڕووبەڕووبونەوە. هۆیەکی سەرەکی ئەمەش نەمانی سازان ( توافق) ە لە عێراق، زۆربەی کەس لایوایە هاتنی کازمی بەهۆی سازانی لایەنەکانەوە بوە، بەڵام لە بنچینەدا بونی کازمی بە سەرۆکوەزیران لە ئەنجامی نەسازان ( انعدام توافق) بو لە عێراق. لەلایەکی ترەوە زۆربەی کاراکتەرە سیاسییە عێراقییەکان سەرقاڵی گەندەڵی و پرۆژەن بۆ خودی خۆیان، نەک پرۆژە بۆ پەڕاندنەوەی عێراق لە گرفتە قووڵەکان.\nچوار هۆکاری سەرەکی ئەبنە مایەی داڕمانی مەترسیدار لە عێراقی دوای هەڵبژاردنەکان:\nیەکەم/ تەمەنی ئایەتوڵڵا عەلی سیستانی زۆر هەڵکشاوەو تەندروستی ڕێگەی پێ نادات ئەو ململانێیانەی لە نێوان حەوزەی قوم و نەجەف لە لایەک و ئەوەی لە نێوان شەقام و گەنجانی ناڕازی لەگەڵ حکومەت هەیە ئیدارەی بدات.\nدووەم/ کشانەوەی هێزەکانی ئەمریکا لە عێراق و هەروەها کشاندنەوەی زۆربەی سیستەمەکانی بەرگریی هەوایی و پاتریۆت لە ناوچەکە. تائێستا تەنانەت خودی سەرۆکوەزیرانی عێراق “ مستەفا کازمی” نازانێت لە چ ڕۆژو بەروارێکدا هێزەکانی ئەمریکا لە عێراق ئەکشێنەوە.\nسێهەم/ بە پێی ئەو پەیوەندییانەی لەگەڵ زۆربەی سەرکردایەتی حکومەت و ڕەوتە سیاسییەکانی عێراق هەمە، لەدوای هەڵبژاردن بەهای دیناری عێراقی زیاتر دائەبەزێت. ئەمەش وا ئەکات هەڵاوسان (التضخم) ێکی گەورە لە بازاڕدا دروست بێت و بێکاری و هەژاریی و توندوتیژیی و ناڕەزایەتییەکان ڕوو لە هەڵکشان بکەن.\nچوارەم/ لەوەتەی ماڵی شیعی و ڕەوتی شیعی لە چوارچێوەی دەوڵەتی عێراقدا هەیە، هیچ کاتێک هێندەی ئەم قۆناخە پەرت و پەرتەوازە نەبون، ئاڕاستەی سەدری نزیکن لە سعودییە، ئاڕاستەی فالح فەیاز لە لایەن قەتەرەوە پاڵپشت ئەکرێن، ئاڕاستەی عەبادی لە تورکیاوەو، بەهێزترین ئاڕاستەش ئاڕاستەی کەتائیب و چەندین گروپی حەشدی شەعبییە بە سەرکردایەتی هادی عامری و نوری مالیکی کە سەر بە ئێرانن.\nهەرچی ماڵی سوونییە، دابەشبون بۆ سەر سێ کوتلەی جیاواز و دژ بەیەک، ئاراستەی محەمەد حەلبوسی، کوتلەی هاوپەیمانی عەزمی سەر بە خەمیس خەنجەرو هەندێک لە بەعسییەکان، هەروەها ئەسیل نوجەیفی و هەندێک لە بەعسیەکان لە لایەکی ترەوە.\nماڵی کوردیی، زۆر زیاتر لە ماڵی شیعی و سووننی پەرت بونە. هەرچی پەیوەندیی بە وەرگرتنەوەی پۆستەکانە چانسی حەلبوسی و کازمی و بەرهەم ساڵەح لە وەرگرتنەوە یان دانانەوەیان لە پۆستەکانیان لاوازە. ئەگەرچی خودی بەرهەم سالەح لە دەرەوەی کۆ-ڕایی کوردیی گەیشتە ئەو پۆستە.\nلە کۆتاییدا، من پێموایە، لەگەڵ گرنگی و گەورەیی مەرجەعییەت لە عێراقدا، ئایندەی عێراق و براوەی ئەم هەڵبژاردنە سێ لایەنی سەرەکی ئەبن، یەکەم، سەدرییەکان، دووەم، حەشدی شەعبی و سێهەمیش پارتی دیموکراتی کوردستان. بەمانایەکی تر پۆستەکان و حکومەتی ئایندە لە عێراق هەریەکە لە بارزانی و سیستانی و سەدر یەکلایی ئەکەنەوە.\nپاوڵ ئانتۆن کرۆیگەر: رێکەوتنە ئەتۆمیەکەی ئێران لە قڵپ بوونەوەدایە.\nسامانی وەستا بەکر: پاثۆلۆجی ئیسلامییەکان لە کوردستان”pathological.


ئێسپرێسۆ : ده‌ستی لێمه‌ده با سه‌قه‌ت نه‌بێت – CHRA.TV\nسەرەتا / وتار و بیروڕا / ئێسپرێسۆ / ئێسپرێسۆ : ده‌ستی لێمه‌ده با سه‌قه‌ت نه‌بێت\nئێستا بۆته مۆده، گۆرانیه‌کی بیانی سه‌رهه‌ڵده‌دات و له ناوبانگیانا ده‌ته‌قێته‌وه، گۆرانیبێژێکی خۆمان هه‌مان ئاواز ده‌هێنێته‌وه به هۆنراوه‌یه‌کی کوردی گونجێنراو له‌گه‌ڵ ئاوازه‌که ده‌یڵێته‌وه. وورده وورده ئه‌م گۆرانیانه له ته‌شه‌نه‌کردن دان، ئه‌مه‌ش کارێکی ئاساییه، به‌ڵام تۆ بڵێی ئاسایی بێت به‌م نه‌شازییه بیڵێیته‌وه!؟ ئه‌وانه‌ی تا ئێستا به‌نده گوێی لێگرتوون له هه‌مووان ته‌نها یه‌ک دانه‌یان توانیویه‌تی گوێگر بۆ خۆی په‌یدا بکات و نیمچه پۆپولارێتیه‌ک له نێو گوێگرانی کورد دروست بکات. ئه‌م کاره‌ی ده‌یکه‌ن ئاساییه، زۆربه‌ی میلله‌تانی تر ئه‌م ئاوازانه وه‌رده‌گرن ئێوه‌ش مافی خۆتانه وه‌ک ئه‌مان، به‌ڵام که ناتوانن بیڵێنه‌وه باشتر نیه وازی لێبێنن و ده‌ستی لێنه‌ده‌ن!؟\nماڵتان ئاوا بێت بۆ خۆتان و کارتان .. ئێستا له هه‌ردوو لاتان کردم، نه ده‌توانم گوێ له نه‌شازی ئه‌دای خراپی ئێوه بگرم !؟ نه ده‌شتوانم جارێکی تر گوێ له ئۆریجیناڵه‌که بگرمه‌وه له به‌ر دووباره‌بوونه و زرینگانه‌وه‌ی نه‌شازیه‌کانی ئێوه و زاڵ بوونی به‌سه‌ر ئۆریجیناڵه‌که له گوێچکه‌کانمد. ئه‌م داوایه بچووکه له به‌نده‌تان قبوول بکه‌ن “ا ئه‌گه‌ر کارێکتان بۆ ناکرێت ئه‌وا نه‌کردنی باشتره”.\nتێبینی : ببوورن حه‌ز ناکه‌م لێره ڤیدۆکان دابنێم نه‌وه‌ک له مه‌زاجی خوێنه‌رانی تریش بدرێت و به‌سه‌ر مندا ساغ ببنه‌وه.


رەوشا جوتیارێن کورد ژ دوهی تاکو ئیرۆ،پاشخانێن کاراکتەر و ئەقلێ مرۆڤێ کورد! – Malame\nرەوشا جوتیارێن کورد ژ دوهی تاکو ئیرۆ،پاشخانێن کاراکتەر و ئەقلێ مرۆڤێ کورد!\nد. شه‌عبان مزوری 19 تشرینی یه‌كه‌م، 2020\n234 3 خوله‌كان\nبەشێ دووێ/ داوی\nژێدەرێن دیرۆکا کەڤنار خویا دکەن، کو بنگەهێ درستبوونا هزرا بازرگانیێ، ژ وان ژنێن بۆ من تابۆ، بەلێ بۆ یێ دی دبیت، ئانکو پێکگوهەرینا ژنان بوویە دەسپێکا بازرگانیێ، پاش پشتی هنگی بازرگانی د وارێن دی دا دەسپێکر. ب ڤێ یەکێ، بازرگانی ژێدەرەکێ گرینگی ئابۆری و سیاسیێن قووناغێن جودایێن دیرۆکا سلێماندن و سەردەستیێ بوویە.\nهەروەکو د بەشێ یەکێ یێ ڤێ نڤیسینێ دا، ل سەر پرۆسێسا سەرکەتیا ئیسلامێ یا لۆکالی دەربازبووی. پشتی هنگی و ب تایبەتی ژی، د ناڤبەرا سالێن “700 ــ 1900” دا، بازرگانیا ئیسلامێ “ئیمپراتۆریا رۆژهلات/ فارس، گزیرتە، حەبەش، هندستان و چینێ، ژ ئالەکی و رۆژئاڤایی/ بیزەنتی/ رۆما ژ ئالێ دی” پێکڤە هاتنە گرێدان. مرۆڤ دکاریت ب ئاوایەکێ دی ژی بێژیت، بازرگانیا ئەرەب/ ئیسلامێ تاکو سالێن 700ز، “ئانکو تا سینۆرێن فەروەریا خیلافەتا ئەمەویان/ 662 ــ 750” بازرگانی د ناڤبەرا یەمەنێ/ زڤستان و شامێ/ هاڤینێ دا دهاتەکرن. ب ڤێ یەکێ، ئەرەب/ ئیسلامێ گەلەک وەرارکر، بەلێ پشتی بازرگانی دەربازی بازنێن بەرینتر “رۆما، هندستان و چینێ”/ 700 ــ 1900 بووی. ئەرەب/ ئیسلام پاشڤەمان، چونکو سەنتەرێن دی یێن “رۆژئاڤا و ئاسیا رۆژهلات”، گەلەک ژ ئاستێ جوتیاری و پیشەسازیا ئەرەبان/ ئیسلامێ خورتتر بوون، لەورا ئەرەب/ ئیسلام بوونە پاشبەندێن وان.\nئەگەر مرۆڤ ل بازرگانیا کوردان ژی بنێریت، کوردان باژارێن مەزن نەبوون، داکو بکارن بازرگانێن مەزن پەیدا بکەن، دیارە کو ب رێکا بازرگانیێ ژی هشمەندی دهێتە گوهەرین. ب ڤێ تێگەهشتنێ، پرۆسێسا بازرگانیێ، باندۆرەکا مەزن ل سەر وەرار و سەرهەڤیا فیودالیزم و کارێ جوتیاری کریە، چونکو ب رێکا بازرگانیێ ئەزموون و بەرهەمێن ئامادەیێن دەرڤە هاتینە، بەلێ کەلەکەبوونا سەربۆرا کارێ جوتیاری و دەولەمەندیا فیودالیزم سەرهەڤ نەبووینە. راستە ژی سەرماداریا بازرگانی ل دەڤەرێ درستبوو، کو ب مێرکنتلی ــ Mercantilism/ سەرماداریا دەسپێکێ/ سەدێ 14 دهێتە بناڤکرن، بەلێ ئەڤ جورێن سەرماداریێ، مینا سەرماداریا سامانێن سروشتینە، لەورا دەربازی وەرارا هشمەندیا جوتیار و کارکەران نەبووینە.\nراستە ژی ل سەر ئاستێ دەسەلاتێن چەپگەر/ سیکولارێن دەڤەرێ/ ل عیراقێ، قانوونێن ریفۆرمێن جوتیاری/ 1970هاتینەکرن، بەلێ پا هێشتا ئەڤ ریفۆرمە، دەربازی وارێن شۆرشێن جوتیاری نەبووینە. ب ڤێ یەکێ، دەولەمەندی ل نک مە ب رێکا سەرهەڤیا جوتیاری و بوژوازی نەبوویە، بەلکو ب سایا سامانێن سروشتی و گەندەلیا ب رێکا پارت/ دەسەلاتا کوردی بوویە. لەورا لاوازیا هشمەندی و لەنگیا کاراکتەرێن مە، ژ کولتورێ کەڤنار و ئابۆریا مەیا بەرهەڤا سامانێن سروشتی دهێت. ل سەر ڤان پاشخانان، راستە ل کوردستانێ دەولەمەند سەردەستێ بازارێن ئابۆرینە، بەلێ پا دەولەمەندێن بەرهەمێن سامانێن سروشتینە، ژ بەر هندێ دەولەمەندێن نە ئەقلانی و پیرۆزێ پەترۆلێ‌نە. ئها ل ڤی دەمی، سەرماداریەکا گەنی درست دبیت و ئەشیرەت و ئۆل ژی سەردەستێ هزر و هشمەندیا خەلکی دبن. سەرباری فۆرم و باندۆرا سەرماداریێ، ب سایا گلۆبالێ ل سەر تەڤایا جیهانێ زالبوویە. لەورا بازارێن لۆکالی ژی، کەتینە بەر ململانێ و هێرشێن بازارێن جیهانی. ئێدی سەپاندنا کولتور و تیتالێن رۆژئاڤا، ب رێکا گلۆبالێ زالی ل سەر رۆژهلاتا ناڤین بوون. وەک چەوا گلۆبالێ جیهان کریە گوندەک، وسا ژی جیهان کریە بازارەک بۆ سەرماداریێ. هەروها د ڤێ گوندی دا هێشتا دیالۆگ درست نەبووینە، بەلکو داگیرکرن و سلێماندن سەردەوستبووینە. ژ بەر هندێ، ئیرۆ ئەم بخوازین یان نە، رۆژهلاتا ناڤین ل ژێر هەژمۆنا جیهانێ سەرماداری و ئیدیۆلۆگیا سەلەفی دا دنالیت. ئێدی نە مە کاری کولتورێ کەڤنار بپارێزین و نە ژی مە شیا کولتورێ نوو وەرگرین، لەورا ل داویێ ژی هلاویستی ماین!\nب راستی، گەلەک پسپۆر و زانایان ل سەر ئابۆری نڤیسیە، بەلێ مارکس کلیلێن فامکرنا ئابۆری بەردەستکرینە، چونکە مارکس هەشتێ ژ سەدێ ژ بەرهەمین خوە، ل سەر رەخنا ئابۆریا سیاسی نڤیسینە. راستە پەیوەندیەکا ئۆرگانیک د ناڤبەرا ژێرخان و سەرخان دا هەیە، بەلێ پا ئالۆزیا ڤان هەرسێ رەهندان “ئابۆری، سیاسی و رەوشەنبیری” ل کوردستانێ، هەژاریا ناڤەرۆکا زانستی پێڤە دیارە. ل ئەزموونا ئورۆپا بنێرە، ل بریتانیا پرۆسێسا ئابۆری پێشکەت و ل فرەنسا پرۆسێسا سۆسیالیزمی/ سیاسی و ل ئەلمانیا پرۆسێسا هزری/ فەلسەفی وەرار کر. ب ڤێ یەکێ، زانستێ ئابۆری، هەستیێ پشتا زانستێ جڤاکی و سیاسیە. دیارە هێشتا ئەڤ دەڤەرە نەگەهشتینە ئاستێ رزگاریا وارێن “ئابۆری، جڤاکی و سیاسی”، ئێدی ئەڤ سێکوچکە ژی، بنگەهێ تەڤ ئەقل/ هزر و گوهەرینانە. ئانکو هێشتا ل ڤان دەڤەران، ژ شێوێ بەرهەمئینانا فیودالیزمێ/ خویکان و ئاستێ ئەقلی/ زبارێ، دەربازی فۆرمێ بەرهەمئینانا سەرماداری/ بورژوازیێ نەبووینە. ب ئەنجام، ئها ئەڤ بنواشە دیاردێن شێلیێن ئۆلی، رەوشەنبیری و سیاسی سەردەست دکەن.\nل گۆر فەرهنگ و دیالێکتیکا ژیانێ، تەنێ وەرارا ژێرخانی نکاریت سەرخانی ئۆتۆماتیک پێشدا ببەت، چونکو دەما مارکس ل ئەلمانیا پەیدابووی، هنگی ژێرخان و وەرارا ئابۆری ل ئنگلتەرا ژ ئەلمانیا ب هێزتر بوو. ئانکو ئەلمانیا وی چاخی، د هێلا سەرخان “هزر و فەلسەفێ” دا گەلەکا خورت بوو، چونکو زانایێن ئەلمان د هەموو واران دا: “دیالێکتیکا گیانی/ هێگێل”، “رزگارکرنا خوەیاتیا ئاقل/ ژ مارکس تا هۆرکهایمەر، ئەدۆرنۆ، مارکوز و بنیامێن”! هەروها راڤەکرنێن سایکۆلۆژی/ فروید و یونگ ل ژێرخانا سایکۆلۆژیا مرۆڤی و زمانزان/ نژیارگەری ل ژێرخانا زمانی دنێرن. ئێدی راڤەکرنێن فروید ل سەر باندۆرا ژێرخانا سایکۆلۆژی/ خرۆسک و ئەزا جڤاکیا هشمەند بوون.\nب ئەنجام، جوتیار د هێلا فیلۆسۆفی ژی دا کەتیە بەر شرۆڤەکرنان، هەروەکو هایدیگەر دبێژیت، دەما مرۆڤ/ جوتیار سەرەدەریێ دگەل ئەردی دکەت، مرۆڤ فۆرمێ ئەردی دگوهەریت، داکو واتەیەکا دی بدەتە ئەردی، چونکە دەما جوتیار ئەردی دکێلیت، فۆرم و بهایێ ئەردی دهێتە گوهەرین و ل داویێ ژی، بەرهەم دهێت.


به‌رواری دابه‌زاندن: 2012-09-09 15:22:01\nسلاو وريزم هة ية بو ئيوة وة دةستخوشيتان لة دةكةك بو ئةم كارة بيروزة وسايتة جوانةكةتان برسيارةكةم هةية ئايا ئةم كوناهانة جين كة خواى كةوره بة هيج شيوة لى خوش نابيت ؟\nسڵاوی خوای گەورە لە جەنابیشت بێت\nئەگەر مرۆڤی موسڵمان بە تەواوی تۆبە بكات‌و، گەڕانەوە‌و پەشیمانی لە گوناه‌و سەرپێچییەكانی دەرببڕێت‌و، مەرجەكانی تۆبە لە خۆی بێنێتە جێ، وەك ئەوەی:\nواز لە گوناهەكان بهێنێت.\nپەشیمانی لە گوناهەكانی دەرببڕێت.\nبەڵێن بدات نەگەڕێتەوە سەریان.\nئەگەر پەیوەندی بە خەڵكەوە هەیە، مافی خەڵك بداتەوە، یان گەردنی خۆیان پێ ئازاد بكات.\nخوای گەورە بەم شێوازە لە هەموو گوناهەكان خۆش دەبێت.\nگوناهەكانی دیكەش خوای گەورە بە رەحمە دەشێ لە هەموو گوناهەكان خۆش ببێت، تەنها هاوبەش پەیداكردن نەبێت بۆ خوا، بە مەرجێك گوناهەكانی دیكەی بە حەڵاڵ نەزانی بن، بەڵام ئەگەر تۆبەی كرد، ئەوە خۆی شیاوی لێ خۆشبوون‌و عەفوو دەكات، بەڵام ئەو گوناهەی پەیوەستە بە مافی خەڵكەوە هەیە، ئەوە لای خەڵكە.\nژماره‌ی سه‌ردان : 5376870


•ناوى سیانى/ بەڵێن هیوا صمد\n•ساڵى لە دایک بوون/ 1979\n•شوێنى لە دایک بوون/ هەولێر\n•روژى دامەزراندنى/ 18-11-2003\n•بروانامە/ کولێژى ئەندازیارى/بەشى میکانیک 1997-2002\n•لێپرسراوى بەشی یەکى خزمەتگوزارى لە سەروکایەتى شارەوانى هەولێر لە 31/5/2004\n•دانانى ناوبراو (بەرێوەبەرى خزمەتگوزارى وکەراج لە شارەوانى یەک لەبەروارى 23/8/2005\n•دەست بەکاربوو وەک بەرێوەبەرى شارەوانى یەک بە وەکالەت لە 21/8/2005\n•دانانى بەرێز کە لێپرسراوى تیمى قێرو چاککردنەوەى شەقامەکان لە شارەوانى یەک لە رێکەوتى 19/12/2005\n•ایفادکردنى بۆ وەڵاتى کوریا لە 18/6/2007 تاکو 11/7/2007\n•بەرێوەبەرى خزمەتگوزارى لە شارەوانى چوار ولێپرسراوى تیمى قێر وتیمى چاککردنەوەى شەقامەکان لە رێکەوتى 1/4/2008\n•ایفادکردنى ناوبراو بۆ ووڵاتى مالیزیا لە رێکەوتى 12/11/2008\n•دەست بەکاربوو وەک بەرێوەبەرى شارەوانى چوار بەشێوەى کاتی لە بەرواری 27/6/2010\n•رێزو وسوپاس لەلایەن بەرێوەباری شارەوانی چوار لە بەرواری 10/11/2009\n•دەست بەکاربوو وەک بەرێوەبەری شارەوانی پێنچ لە 3/8/2010\n•رێزو و سوپاس هەیە بەفەرمانى وەزیرى شارەوانیمان لە بەرواری 28/11/2010\n•رێزو وسوپاس لەلایەن سەروکایەتی زانکۆى سەلاحەددین/هەولێر لە بەرواری 21/11/20\nژمارەی موبایل :07504618282\n•خۆیەتى: جێ بە جێ کردنی ئیش وکاری کارمەندانی هەمیشەیى وگرێ بەست بەگشتی لە بەرزکردنەوەی پلە و پێدانی سەرمووچەو دامەزراندن و دەرکردنی فەرمانی کارگێری بەگشتى لەگەل رێکخستنى میلاکات و وەرگرتن و وەڵام دانەوەی نوسراوە فەرمیەکان\n•دۆسیەکان: رێکخستنى دۆسیەى کەسى فەرمانبەران لەسەر میلاکى بەرێوەبەرایەتیمان ترقیم کردنیان و داخل کردنیان بۆ سیستەمى کۆمپیوتەر\n•هاتو و دورچوو: تۆمارکردن و دەرکردنى نوسراوە فەرمیەکان\n•کۆمپیوتەر: چاپکردنى نوسراوى رۆژانەى فەرمانگەکەمان بە گشتى\n•پرسگا: رێکخستنى هاتنە ژوورەوەو دەرچونى هاولاتیان لە پشکنین و پێدانى باج سەبارەت بە ئامێرى مۆبایل و لەگەل وەرگرتنى چەک هەروەها چاودیرى کردنى دەوامى فەرمى کارمەندان بە واژۆ کردنیان لە کاتى هاتن و دەرچوونیان لە فەرمانگە.\n•ژووری خەزنە: وەرگرتنی (بارمەتە،کرێی پشکنین،غرامات،روسومات) دانەوەی بارمەتە وخەرجکردنی مووچە وپاداشت بۆ فەرمانبەران وە خەرج کردنی پارە بۆ پێداویستیەکانی هەموو بەشەکانی شارەوانیمان.\n•ژووری مووچە: رێک خستنی لیستی مووچەى کارمەندانی کاتی وهەمیشەیی و دەرماڵەکان و هەروەها بەدواداچونی نووسراوەکان.\n•ژووری کوگا: داخل کردنی هەموو کەل و پەلانەی کەوا دەرکردێن بۆ بەرێوەبەرایەتیەکەمان، وە دەرهاویشتە کردنی هەموو ئەو کەل وپەلانەی کەوا لە لایەن فەرمانبەرەکانەوە دوا دەکرێن.\n•هۆبەی موولەت دان\n•موولەت ورێپێدانی دروستکردنی (خانوو، پێشانگا، دووکانی تاک).\n•موولەتی تێکدانی خانوو نوژەن کردنەوە.\n•پشکنین (خانوو، پێشانگا، دووکان، مولیدە، کابینە،.....)\n•پشکنین رووپێکردن وئامادەکردنی نەخشەی راست کردنەوەی رووبەرو کڕینەوەی جیهێڵراو.\n•بەدواداچوون و رێپێدانی باڵەخانە.\n•دانان و گورینی پیشەی دووکان.\n•دیاری کردنی دوا گورانکاری سەر نەخشە.\n•کردنەوەی فورمی موولەت دان.\n•هەڵگرتنی دوسیەکان (موولەتی خانوو، رێپێدان، کابینە، مولیدە، باڵەخانە، نووسراو،...).\n•رێکخستن و دەرخستە بۆ پڕۆژەکان.\n•سەرپەرشتی پڕۆژەکانی سنووری شارەوانیمان.\n•هەژمارکردنی پارەی قیڕ لە کاتی شکاندنی شەقام.\n•سەرپەرشتی کردنی کارەکانی(ێیانە المبانی والحدائق)لە ناو بەرێوەبەرایەتی شارەوانیەکەمان.\n•کەشف کردن وبەدواداچوون رێپێدانەکان.\n•چاودێری سەرپێچ ى نەکردن.\n•خاوین کردنەوەی شەقامەکان.\n•هەڵ گرتنی زبل و خاشاک لە کوڵانەکان.\n6-بەشی گەراجی ئامێرەکان:\n•دانانى بەرنامە ودابین کردنی ئامێر بۆ پروژەکانی سەر بە بەرێوەبەرایەتەکەمان لەلایەن تیمی الیات ئەنجان دەدرێت.\n•دانانی بەرنامە ودابین کردنی ئامێر بۆ چاکردنەوەی شەقام لە لایەن تیمی قیر ئەنجام دەدرێت.\n•دابین کردنی ئامێر بۆ راپەراندن ئیش وکارەکانی خزمەت گوزاری.\n•چاککردنەوە وێیانە کردن(دابین کردنی سووتەمەن+ڕوون+شووشتن)بۆ ئامێرەکانی بەرێوەبەرایەتی شارەوانیمان.\n7-بەشی یاسا :\n•گرێبەستەکان(عقود):رێکخستنی گرێبەست لە نێوان بەڕێوەبەرایەتی یەکەمان وکارمەندی کاتی وە ڕێکخستنی گرێبەستی تایبەت بەم ئۆتۆمبێلانەی کە بەکرێ دەگیری لەچەند کۆمپانیایەک بۆ هەڵگرتنی زبل وخاشاک وەهەروەها لەگەل چەند کارمەندێک بۆ ئەم مەبەستە.\n•لێکۆلینەوە(تحقیق):لێکۆلینەوە و بەدواداچوونمان کردووە بۆ ئەو فەرمانبەرانەی سەر بە بەرێوەبەرایەتەکەمان کە کێشەیان هەبووە.\n•دادگا(محکمە):سەردانی دادگا بۆ مەبەستی تەواو بوونی دۆسیەی فەرمانبەران کە ئەوانەی دۆسیەکانیان لە دادگایە.\n•بەڵێن نامەکان(تعهدات):وەرگرتنی بەڵێن نامە لوم هاوڵاتیانەی کە سەرەدانی بەرێوەبەرایەتی یەکەمان دەکەن تاکو زانیاری تەواو بزانن لە رێنمایەکانی شارەوانی\nوپابەندبوونیان، وە وەرگرتنی بەڵێن نامە لەسەر مەرجەکانی دروست کردنی خانوو ئەو کەسانەی کەوا هەڵدەستن بە دروست کردنی خانوو لە سنووری شارەوانیمان بە پێ ى ئەو مەرجانە دەبێت دروست بکەن وە واژوو پێ کردنیان کە پابەند بن بەم مەرجانە،وە هەروەها وەرگرتنی بەڵێن نامەی خیزان داری لەو فەرمانبەرانەی سەر بە بەرێوەبەرایەتی شارەوانیمان.\n•بەشداری کردنی کارمەندانمان لە لێژنەکان چ وەکو ئەندام لە لێژنەکان یاخود سەرۆک لیژنە.\n8-بەشی I.T :\n•راپەراندنی ئیش و کاری تایبەت بە بەشی I.T کە بریتی یە لە چاودێری کردنی ئیمەیلی شارەوانیمان ڕۆژانە وە بە دواداچوونی هەر داواکاریەک کە لە سەروکایەتی شارەوانی یاخود وەزارەت کە داوامان لێ دەکرێت.\n•وەڵام دانەوەی ئەو نووسراوانەی کە تایبەتن بە بەشی I.T وە پێدانی داتایەکی تەواو دەربارەى بەرێوەبەرایەتی شارەوانیمان.\n•ئامادەکردنی زانیاری تەواو و پێویست دەربارەی تەواوی فەرمانبەرانی بەرێوەبەرایەتی شارەوانی/5.\n•سەرپەرشتی کردن و ئامادەکردنی هۆڵی کۆبوونەوە، بۆ کۆبوونەوە و سیمینارەکانی کە دەکرێت.\n•ووردبین کردنی هەموو پێشینەکان دەدریتە لێژنەکان.\n•ووردبین کردنی پیشینەی بارمەتەی هاوڵاتیان.\n•ووردبین کردنی قائمەی راتب بۆ فەرمانبەران هەمیشەیی وکاتی.\n•ووردبین کردنی میزان مراجەعە.\n•ووردبین کردنی تۆماری ڕۆژانەی گشتی ومحاسبە.\n•ووردبین کردنی بەڵگەی خەرج وبەڵگەی قەید.\nناونیشان : هەولێر / ڕووناکى تەنیشت یانەى کرێکاران\nژمارەى تەلەفۆن / 0662235073-0662593052\nE-mail : sharawani_five@yahoo.com\nبەرێوەبەرى شارەوانى پێنج\nکریم خلیل حمد\nحکیم عثمان قادر


داستانی تۆڵە (بەشی شەشەم)\nسوارە محەمەد ئەمین ئاغا\nپاش گەڕانەوەم بۆ سنوری ئێراق/ ئێران بارودۆخی شۆڕش ڕۆژ لەدوای ڕۆژ بەرەو خراپتر دەچوو. لە سەرتای ساڵی ١٩٨٨ هێرشی ئەنفالەکان دەستی پێکرد، پاش چەند مانگێک لە شەڕی بەرگری، هێزی پێشمەرگەی کوردستان لە ژێر بۆردومانی چەکی کیمیاوی و هێرشی چەکدارانی کوردی فەوجە سوکەکان و جەیش گشت ناوچەکانی گەرمیان، قەرەداغ و دەڤەری سەرگەڵوو/ بەرگەڵووی بەجێهێشت. گشتمان دوبارە ئاوارەی سنورەکانی ئێران بوینەوە، بارودۆخێکی نەخوازراو ڕوی لە شۆڕشی کورد کرد. بەهۆی نەمانی ناوچەئازادکراوەکان قۆناغێکی نوێ لە شۆڕشی چەکداری و سیاسی لە سەرسنورەوە دەستیپێکرد.\nلە ژێر فشاری گشت جیهان ئایەت اللە خومەینی جامی زەهرەکەی خواردەوە و لە بەرواری ٢٠/٠٨/١٩٨٨ ملی نا بۆ ڕێکەوتن و ڕاگرتنی شەڕی نێوان ئێران لەگەڵ ئێراق. هێزی سەربازی ئیراق زۆر بەهێز بووبوو تەنانەت زۆربەی ناوچە سنوریەکانی خۆی گرتەوە، بە تەریبیش بارودۆخی هێزی پێشمەرگەی کوردستان بە بێ جیاوازی هەموو حزب و رێکخراوەکانی شۆرشەوە باش نەبوو، کەم کەس ئومێدی هەبوو کە بەم زوانە بە سەربەرزی بگەڕێینەوە ناوچەکانی خۆمان.\nلە ساڵی ١٩٨٩ دا بۆ ماوەی چەند مانگێک هەر بۆ بەدواگەڕان و کۆکردنەوەی زانیاری لە بارەی عەبدوڵای برامەوە بە یاوەری کۆمەڵێک گەنجی خۆمان بارەگایەکم لە سەر سنور لە گوندی سورەدێ دانا، کە ئەوکاتە ئەو گوندە وەکو مەرزێکی نافەرمی بازرگانی بوو لە نێوان کوردستانی باشوور و کوردستانی ڕۆژهەڵات، پاشان ماوەیەکیش لەگەڵ برا پێشمەرگەکانی لقی سێی پارتی دیموکراتی کوردستان لە گوندی قڕناقە مامەوە، بەڵام بەداخەوە لەو ماوەیەشدا پاش هەولێکی زۆر چڕ وپڕ هیچ زانیاریەکی بەسودم بەدەستنەگەیشت. زۆربەی پێشمەرگەکانی یەکێتی نیشتیمانی کوردستانیش بەهەمان شێوە لە دوای چۆڵکرنی ناوچەکانی قەرەداغ و سەرگەڵو/ بەرگەڵو هاتبوونە ئەو ناوچەیە.\nگوندی سورەدێ لە نزیک مەزی کوردستانی ڕۆژهەڵاتە و سەربە شارەدێی سەنگەسەر و شارۆچکەی پشدەر لە پارێزگای سلێمانییە.\nبەلام لە ٢/٨/١٩٩٠ ئیراق وڵاتی عەرەبی کوەیتی دراوسێی خۆی داگیرکرد و لە بەرواری ٢٨/٨/١٩٩٠ کوەیتی کرد بە پارێزگای ژمارە ١٩ خۆی. ئەم ڕووداوە گرنگە ناوچەکەی بەیەکجار شڵەقاند و گشت کارتەکانی تێکەڵاوکردەوە و زۆربەمان ئاهێکمان هاتەوە بەر وئومێدمان بەڕۆژی ڕزگاری یەکجاری گەیشتە ترۆپکی خۆی، ئیدی هێزی پێشمەرگەی کوردستان لە ژێر چەتری بەرەی کوردستانیدا کەوتنەوە خۆئامادەکردن و جوشدان بۆ قۆستنەوەی هەلێک کە بگەڕینەوە ناوچە ڕزگارکراوەکانی پێشو. چونکە دەمانزانی کە ئێستا وڵاتی ئێراق لەگەشت جیهان دابڕاوە و بەهۆی شەڕی هەشت ساڵەی لەگەڵ ئێران لە بواری ئابوریەوە تێکشکابوو وە ئیتر لە هەموو لایەکەوە شەڕی هەموو جیهانی پێناکرێت.\nلە بەرواری ١٦/٠١/١٩٩١ بە پێی بڕیاری ٦٧٨ ی ئەنجومەنی ئاسایشی جیهان ئەمریکا و هاوەپەیمانەکانی هێرشی وەدەرنانی ئێراقیان لە کوەیت دەستپێکرد و لە شەوی ١٧/٠١/١٩٩١ سەعات ٣ ی بەرەبەیان بە خەستی ئێراق بۆمبباران کرا و ئۆپەڕاسیۆنی گەردەلولی بیابان دەستی پێکرد.\nستەم و داپڵۆسینی جەماوەری کوردستان لە باکور و شیعەکان لە باشور گەیشتوبوە ترۆپک، کورد وتەنی زۆڵم و زۆرداری لە ئەستوریدا دەپچڕێ، بۆیە چ کورد و چ شیعەی باشوور ئەو دەرفەتەیان قۆستەوە لە مانگی ئازاردا دا ڕاپەڕینی کوردستان دەستیپێکرد. سەرەتا هەروەکو باسمکرد پێش چەند مانگێک خۆجوشدان و جموجۆڵیکی سیاسی گەورە لە سەر سنورەکانی کوردستان دەستی پێکردبوو، زۆربەی حزبەکان کەوتنە ناردنی نامە و بەسەرکردنەوەی ڕێکخستنە نهێنیەکان و هەوادارەکانیان لە شار و دوبارە ڕێکخستنیان، بۆ زۆربەی چەکدارانی کوردی فەوجە سوکەکانیش نامە نێردراو دڵنیاکرابونەوە کە بە بێ جیاوازی لێبوردن وئاشتبونەوەی گشتی دەبێت و ئێمەی پێشمەرگەش لە سەر سنورەکانی ئێراق/ ئێران هەموو ئامادەبووین و چاوەڕاونی فەرمانی سەرەوە بووین بۆ گەڕانەوە.\nپاش گەڕانەوەی جەیشی ئێراقی لە کوەیت و تێکشکانی گشتیان لەلایەن هێزی ئاسمانی ئەمریکاوە لە سەر مەرزی کوەیت / ئێراق لە بەرەبەیانی یەکی مانگی ئازاردا لە باشوری ئێراق بەتایبەتی لە شاری بەسرە ڕاپەڕین دەستی پێکرد. پاشان لە ٥/٣/ ١٩٩١ لە ڕانیە جەماوەری کوردستانیش ڕاپەڕین، ئێمەش گشتمان لە سەر سنوری ناوچەکانی خۆمان بوون لە بەرزاییەکانی پشتی گوندی گۆڵێ لە یەکێک لە بارەگاکانی پارتی دیموکراتی کوردستان.\nگوندی گۆڵێ کەوتۆتە شارەدێی گەرمک و سەربە شارۆچکەی پێنجوێنە لە پارێزگای سلێمانی. ئەم گوندە لە باکورەوە هاوسنوورە لەگەڵ گوندی پاشبەرد و لە با شوور لەگەڵ گوندی بە‌هێ، لە ڕۆژهەڵات لەگەڵ گوندی بێماوای کۆن و لە ڕژۆئاوا لەگەڵ گوندی قۆخی شاوڵێ هاوسنوورە.\nلە ٨/٣/١٩٩١ لەگەڵ لە کۆمەڵێک پێشمەرگە، خزمان و دەستەیەک لە پێشمەرگەکانی حیزبی شیوعی ئێراقی کە لێپرسراوەکەیان برای خۆشەویست کاک حەمە ڕەشید قەرەداغی بوو وەکو لێپرسراوی بەشی سەربازی ئەو حیزبە بەرەو سلێمانی بەڕێکەوتین. ئەمە ناوچەی زیدی باوباپیرانی خۆمان بوو بەڵام بەهۆی شەڕی ئێران/ ئێراق و کارەچەپەڵەکانی ڕژێمی ئێراق هەموو شوێنێک بە ئەڵغام و مین چێنرابوو بۆیە زۆر زۆر بە وریاییەوە بە ڕێگاکاندا دەڕۆیشتین و ترسێکی زۆرمان لە مین و ئەڵغام هەبوو. لە دامێنی گوندی گۆڵێ وە بەسیم لە ئاوی چەمی شلێر پەرێنەوە بۆ بەری گوندی سپیار، تا ئەو کاتەش سەربازگەیەکی گەورە لە گوندی گۆڵێ مابوو. پاشان شەو لە گوندی توانێ لە نێو سەربازگەیەکی کۆندا لە بەر سەرما و باران تابەرەبەیان ماینەوە. بەرەبەیان زوو بەڕێکەوتین و کاتێک گەیشتینە گوندی چەمیاڵە، لەوێ زانیمان کە سەربازگەکانی وڵیاوا، چوارتا و قەڵاچوالان چۆڵیانکردبوو، هەر ئەو ڕۆژە لەلایەن ڕێکخستنە نهێنیەکانی ناوچەی چوارتا لە شاری سلێمانیەوە بەگشتی و لەلایەن خوالێخۆشبوو ئامۆزای خۆشەویستمان کاک سڵێمان علی ئاغا بەتایبەتی چەند سەیارەیەک و پاسێکمان پێگەیشت. کەگەیشتینە گوندی وڵیاوا سواری پاس و سەیارەکان بوین و بە هەموو جادەی قیردا بەنێو چوارتا و قەڵاچوالان گەڕاینەوە بۆ ناو شاری سلێمانی.\nلە بەروای ٩/٣/١٩٩١ گەیشتمەوە ناو شاری سلێمانی، ئەوکاتە شارەکە هیچ بەرگریەکی تێدا نەمابوو وە بەتەواوەتی لەدەست ڕژێمی بەعسی ئازادکرابوو. چەند هەستێکی خۆش بوو کە ئاوا بەسەربەرزی و سەرکەوتوویی هاتینەوە ناو خزم و کەس وکارمان. کاک سڵێمان علی ئاغا و کۆمەڵێک لە هەڤاڵانی ڕیکخستنی نهێنی ناوچەی چوارتا لە گەڕەکی شەهیدان و لە مەکتەبی شەهیدان بارەگایەکیان دانابوو کە نزیکەی هەزاران پێشمەرگەی کۆنی شۆڕشی ئەیلول، هەوادارانی پارتی دیموکراتی کوردستان و کومەڵێک لە چەکدارە کوردەکانی ئەوکاتەی ڕژێم بە چەک و پێداویستی سەربازی خۆیانەوە پەیوەندیان بەو بارەگایەوە کردبوو. ئامۆزای خۆشەویستم و پێشمەرگەی دلێری شۆڕشی ئەیلول کاک سلێمان عەلی ئاغا سەرپەرشتی و لێپرسراوی ئەو بارەگایە بوو.\nلە بەرواری ٩/٣/١٩٩١ شارۆچکەی چەمچەماڵ ئازادکرا. لە بەرواری ١٤/٣/١٩٩١ دا پاش ئەوەی کۆمەڵە سەیارەیەکمان نارد بەداوایاندا لە گوندی کانیخانەوە لە سەر مەرزی ئێراق/ ئێران بەڕێز کاک نێچیرڤان بارزانی و بەیاوەری بەڕێز کاک دەروێش عبدالرحمن ئاغا گەڕانەوە سلێمانی. ئەو شەوە گشتمان لە ماڵی بەڕیز کاک عومەر حەمە ڕەشید ئاغا ماینەوە و بۆ بەرەبەیان یەکڕاستە کاک نێچیرڤان بارزانی بەیاوەری کاک دەروێش عبدالرحمن ئاغا و لەگەڵ لێپرسراوانی تر زیارەتی مزگەوتی گەورە و مەرقەدی حاجی کاک ئەحمەدی شێخمان کرد، ئێستاش دیمەنەکەی لەبەر چاومدایە و لەیادمە! بەڕاستی دیمەنێکی حەماسی جوان بوو، کە چۆن ئەم جەماوەرە خۆشەویستی خۆیان دەردەبڕی، لەو ڕۆژەدا بە هەزاران لە جەماوەری سەربەرزی سلێمانی بە خۆشحاڵیەوە لەبەردەم مزگەوتی گەورە هاتبوون بۆ پێشوازی بەڕێزیان.\nدوبارە گشت هێزەکانی پێشمەرگە لە ژێر چەتری بەرەی کوردستانی خۆیان ڕێکخستەوە و بەرەو ئازادکردنی شاری کەرکوک کەوتینە ڕێ و لە چەند قۆڵێکەوە هێرشی نێو شارەکە کرا و لە بەروای ٢١/٣/١٩٩١ دا کەرکوک ئازادکرا. هەرئەو ڕۆژە ئێمە بارەگامان لە مقەرێکی بەعسیەکان لە گەڕەکی کوردنشینی ئیسکان دانا. لەماوەی دەیان ساڵدا دانیشتوانی ئەو گەڕەکە کوردنشینەی ئیسکان زۆر ستەم و ناڕەحەتیان بەدەست لێپرسراوی ئەو مقەڕەی بەعسیەکان لە ئیسکان چێشتبوو، کە ڕەفیق حیزبیەک بوو، بە خۆشحاڵیەوە لە شەوی ئازادکردنی شاری کەرکوک نەیتوانی دەربازبێت و کە ڕۆژبوەوە تەسلیمی دانیشتوانی ڕاپەڕیوی گەڕەکەکە کرا.\nبەداخەوە بەشێکی سەربازگەی خالید هەر سەرسەختانە بەرگریدەکرد و هێرشەکانی پێشمەرگە لەویدا وەستا، هەموو شەوێک شەڕی بەردەوام لە سەربازگەی خالید هەبوو وەتاکە مۆڵگەی دوژمن بوو لەو ناوچەیە کە لەژێر دەستی مابوەوە، چونکە زۆربەی شارۆچکەکانی کەرکوک ئازادکرابوون. بەداخەوە حیزبەکان خەریکی شتی لاوەکی بوون لە کەرکوک، هاوئاهەنگی لە نێوان حزبەکانی نێو بەرەی کوردستانی بۆ شەڕی سەربازگەی خالید نەبوو، بەڕۆژ لە کۆبونەوکاندا کە لە باڵاخانەی پارێزگاری ئەو شارە دەکرا، بڕیارێکیان دەدا و بەشەو جێبەجێیان نەدەکرد. بۆیە پێشمەرگەکانی پارتی دیموکراتی کوردستان لە یەک دوو هێرش دا بە تەنها جێهێڵدران و زەرەرو زیانێکی گیانی زۆریان بەرکەوت و بەدەیان پێشمەرگەو لایەنگرمان شەهیدبوون بەتایبەتی شەهیدانی لیژنەی ناوچەی هەڵەبجە لەنێو جەرگەی سەربازگەی خالید بەجێمان و تا دوا فیشەکیان شەڕیانکرد.\nلە بەروای ٢٨/٣/١٩٩١ دوژمن بە هاوکاری گروپێکی بەکرێگیراو گەڕایەوە کەرکوک، لەو شەوەدا شەڕێکی گەورە لەگەڵ هێزی دوژمن لە چواردەوری گوندی چیمەن ڕویدا و بەدەیان پێشمەرگەی قارەمان شەهیدکران. برای بەڕێزم خاڵە نەبەز (خولەی جگەر) کە سەرپەرشتی ئەو قوەتەگەورەیەی چیمەنی دەکرد لەو شەڕەدا بە سەختی زامدار بوو. بەداخەوە لە بەرەبەیانی ٢٩/٣/١٩٩١ ئامۆزای لاوی خۆشەویستمان دڵشاد عەبدوڵا محـمود ئاغا کە گەنجێکی چالاک و نەبەز بوو، کە سەرپەرشتی قوەتەکەی منی دەکرد، وەلەسەرەتای ڕاپەڕینەوە هەر لەگەڵ خۆم بوو، لە گوندی قەرەهەنجیر شەهیدکرا.\nشارەدێی قەرەهەنجیر کەتۆتە باکوری شاری کەرکوک و لە سەر جادەی نێوان کەرکوک و چەمچەماڵە بەهەمان شێوە گوندی چیمەن کەوتۆتە سەر هەمان جادە و تۆزێک بەرەو ڕۆژهەڵاتی شاری كەركوك و نزیک شارەدێی قەرەهەنجیرە.\nبەردەوام فشاری هێزەکانی ڕژێم و گروپێکی بەکرێگیراو لە سەر سەنگەرەکانی پێشەوەی پێشمەرگە ڕۆژلەدوای ڕۆژ گەورەتر دەبوو. بەداخەوە هاوپەیمانان ڕێگەیان بە ڕژێمی ئێراق دا کە بۆ دامرکاندنەوەی ڕاپەڕین سود لە فرۆکەو کۆپتەر وەربگرێت تا بتوانێت ڕاپەڕینی باشور و باکور دامرکێنێتەوە، هێزی پێشمەرگەو کۆمەڵانی خەڵکی ڕاپەڕیو بەرگەی فشار و هێرشی چڕی ڕژێمی ئێراقیان نەگرت و گشت شارە ئازادکراوەکانی هەولێر، سلێمانی و دهۆک دوبارە کەوتنەوە دەستی ڕژێمی ئێراق. بەداخەوە لە بەرواری ٣١/٣/١٩٩١ گشت دانیشتوانی کوردستان لە ژێر لێزمەی بەفر و باران بەو سەرمایە کۆڕەوێکی مێژوویی چەند ملیۆنیان خوڵقاند، کە هەستی گشت مرۆڤدۆستانی جیهانی دەروەی جوڵاند. ئەوی بە چاوی خۆمان بینیمان ئەو کۆڕەوە یەکێکە لە کارەساتە پڕ ناسۆر و خەفەتبارەکانی مێژوی خەباتی ئێمە.\nبەهۆی ڕووداوەکانی ڕاپەڕین، ڕزگاری شاری کەرکوک و شەهید بوونی دڵشادی عبدوڵای محمود ئاغای ئامۆزام و پاشان کوڕەوەکە سەر ئەو بنەچە خەڕاتەم نەدەپەرژا، بەڵام هەر لەیادمبوون و ئیتر بریارمدا بە هەموو توانامەوە و گشت هەست و بیری خۆم بخەمەگەڕ بۆ دۆزینەوەیان. سەرتا لە بەشی کوردستانی باشوور/ ئێراق کۆمەڵێک گەنجی خۆمانم راسپارد و لە بەشی کوردستانی ڕۆژهەڵات/ ئێران ئەرکی بەدواگەڕانم خستە ئەستۆی خۆم. لەوەو پێش زانیاریم هەبوو کە خۆیان خزاندوبوە نێو یەکێک لە حیزبەکانی بەرەی کوردستانی و پسولەی لایەنگری ئەو حزبەیان وەرگرتبوو.\nلە کۆتایی مانگی ٤/١٩٩١ هەر لەگەرمەی کۆرەوەکەدا بوو کە لەلای خۆمانەوە لە شارۆچکەی چوارتا و پێنجوێنەوە ڕاسپاردەی پێویستم دا بە چەند فەرماندەیەکی دلێر و گەنجەکانی خۆمان و خەبەرم دانێ کە خۆم بۆ سۆراغیان لە ڕێگەی گۆخڵانەوە هەر بەتاقی تەنیا ملی ڕێگە دەگرم دەچم بۆ مەریوان، ئێوارەیەکی درەنەگ بوو کە لەسەرمەرز لە سەیارەیەکی پاسدارەکاندا لێپرسراوی پاسدارانی پارێزگای سنە، کە لە هەمانکاتیشدا پۆستی هیلالی ئەحمەڕیشی هەبوو، بە تەنیشتمەوە تێپەڕی، خۆم گێلکرد کە نایناسم. بەڵام لە دوای چەند مەترێک وەستاو بانگی کردم وتی برای مهندس عەبدوڵا لێرە ئاوەها بە تاقی تەنیا چیدەکەیت؟ خەبەری عەبدوڵا ت دەست نەکەوت؟\nوتم نەخێر! تەنها بەنیازم بۆ سەردانی چەند دۆستێک بەرەو شاری مەریوان بچم!\nوتی ڕاستم پێبڵێ؟ خۆت دەزانی کە من مهندس عەبدوڵام زۆر خۆشدەویست و ڕێزم دەگرت، ئەو جەنگاوەرێکی ئەفسانەیی و پاکی گەلەکەتان بوو!\nپێم بڵی چی دەکەیت لێرە؟\nوتم بیستومە ئەوانەی کە خیانەتیان لێکرد بەرەو مەرزەکانی ئێوە / ئێران هاتوون!\nوتی انشاءاللە! جاکوا خودا ئەوە بکات! تێنەگەیشتم مەرامی چی بوو لەو ئارەزوە! تێنەگەیشتم بۆچی سوراغی عەبدوڵا دەکات!\nئەو شەوە گەیشتمە مەریوان و لە ماڵی گەورە نیشتیمان پەروەوی کورد خوالێخۆشبوو مامە یارە لە قەڵاجێ مامەوە. هیچ خۆمان بەدوایانەوە بووین لەهەمانکاتیشدا زۆربەی پێشمەرگەو کوردپەروەرانی کوردستانیش بەبێ گوێدانە بیروباوەڕی حیزبایەتی هەرگیز ئەو خیانەتە چەپەڵەی ئەوانیان لە بیر نەدەچووە بۆیە هەرکەسێک لەهەر شوێنێک ئەوانی ببینیایە یەکڕاستە هەواڵی بۆ دەناردم. منیش وەکو دێوانە بە نێو ئۆردوگای ئاوارەکان و مەرزەکاندا دەسوڕامەوە.\nلە ئەو دیوی مەرزیشەوە کۆمەڵە گەنجەکەی خۆمان بە بێ وچان، بەشەو ڕۆژ لە مەرزی پێنجوێنەوە تا سەرتەک و بەمۆ بەدوایاندا دەگەڕان و هەردەم هەواڵیان بۆ دەناردم تا ئەو ڕۆژەی کە ئاگاداریانکردم کە ئەو خیانەتکارانە لە دەستیان دەربازبوون و لە پارێزگای کرماشانەوە گەیشتونەتە مەرزی ئێران و لە یەکێک لە ئۆردوگاکانی ئەوی نیشتەجێکراون، دوای ماوەیەک ئاگادارکرام کە گوازرابونەوە بۆ ئۆردوگای هەرسین.\n1 داستانی تۆڵە (بەشی حەوتەم - کۆتایی)\n2 داستانی تۆڵە (بەشی پێنجەم)\n3 داستانی تۆڵە (بەشی چوارەم)\n4 داستانی تۆڵە (بەشی سێهەم)\n5 داستانی تۆڵە (بەشی دووەم)\n6 داستانی تۆڵە\n7 شەڕەکانی ١٩٧٤و بەرگری لەسەرکردایەتی شۆڕشی ئەیلول\n8 لەئازاری ١٩٧٥ چی گوزەرا لەشاری پێنجوین


هەواڵ / ئابوری :: 16/03/2019 :: 363 جار بینراوە\nلەگەڵ نزیکبوونەوەی جەژنی نەورۆز و ھاتنی گەشتیاران بۆ شاری سلێمانی، داوایەک ئاڕاستەی خاوەن چێشتخانە و ڕێستۆرانتەکان دەکرێت.\nعەلی رەئوف، بەڕێوبەری گشتی گەشتوگوزاری سلێمانی بەدواڕۆژی وت: "لیژنەکانمان بەردەوام لەڕۆژانی جەژنی نەورۆزدا پێشوازی لەگەشتیاران دەکەن و ھاوکارییان دەکەن لە شوێنە گشتییەکان و لەناو شاریشدا".\nوتیشی: "تەنھا داواکاریمان بۆ خاوەن چێشتخانە و ڕێستۆرانتەکان و جێگە گەشتیارییەکان ئەوەیە پابەندی نرخ بن و شوێنەکانیان کراوەبێت لەڕۆژانی نەورۆزدا بەتایبەت ڕۆژی ٢٠ و ٢١ کە گەشتیارێکی زۆر ڕووی لەشاری سلێمانی کردووە".\nئاماژەی بەوەشدا: بەھۆی زۆریی ھاتنی گەشتیاران بۆ شاری سلێمانی، لەئێستادا زۆربەی ھۆتێل و مۆتێلەکان گەشتیاریان تێدایە رۆژی 21ی ئەم مانگە کە خەڵکی سلێمانی دەچن بۆ گەشت، گەشتیاران بەشێکیان لە شار دەمێننەوە پێویستیان بە خواردنگەکان ھەیە.\nساڵانە لەشاری سلێمانی لەڕۆژی 20ی ئازار ئاھەنگی گەورە بەبۆنەی ھاتنی جەژنی نەورۆز دەگێڕدرێت کە ھاووڵاتیان دەچنە سەیرانگاكان و سەرباری ئەوەش، گەشتیارێكی زۆر لەناوچەكانی ناوەڕاست و باشووری عێراق و دەرەوەی هەرێمەوە بۆ ئەو یادە دێنە باشوری كوردستان.


بۆچی دەوڵەتە عەرەبییەکان شکستیانهێناوە\nبۆچوون / بیروڕا :: 20/09/2016\nسەرچاوە: زە ناشناڵ ئینترێست\nکوشتنی ئەم دواییەی لێپرسراوی ڕاگەیاندنی دەوڵەتی ئیسلامی، ئەبو محەمەد ئەلعەدنانی وەک سەرکەوتنێکی گەورە ڕيکلامی بۆکرا لەلایەن ئەو وڵاتانەوە کە دەیانەوێت تواناکانی دەوڵەتی ئیسلامی لەناوببەن. کارەکە بە دەستکەوتێکی هێندە مەزن ئەژمارکراوە کە ویلایەتە یەکگرتووەکان و ڕوسیا هەریەکە بەجیا لافی ئەوە لێدەدات کە هێرشە ئاسمانییەکانی ئەو وڵاتە بەرپرسیاری کوشتنیەتی. هەموو ئەو هێزانەی لە یەک ڕیزدا دژی داعش کۆبوونەتەوە- واتە ویلایەتە یەکگرتووەکان، تورکیا، حکومەتی عێراق، میلیشیاکانی شیعە، کوردەکانی سوریا، ئێران و ڕوسیا- لەو ناوچانەدا بڵاوبوونەتەوە کە لەژێر کۆنترۆڵی دەوڵەتی ئیسلامیدا بوون سەرەڕای ناکۆکی و دوژمنایەتی نێوانیشیان. بەپێی یەکێک لە خەمڵاندنەکان دەوڵەتی ئیسلامی یەک لەسەر چواری ئەو ناوچانەی لەژێر کۆنترۆڵدا نەماوە کە پێشتر لە لوتکەی سەرکەوتنەکانیدا بەدەستییەوە بوون.\nبەهەرحاڵ کەمکردنەوەی تواناکانی دەوڵەتی ئیسلامی و کۆنترۆڵکردنەوەی ناوچە لەدەستچووەکان لە سوریا و عێراقدا کێشەی بێسەروبەری و توندوتیژيی لەم وڵاتانەدا چارەسەر ناکات. لەڕاستیدا هۆکاری پشت سەرهەڵدانی توندوتیژی و دەرکەوتنی هێزە فرەنەتەوەییە جیهادییەکان، بریتییە لە نەبوونی تواناکانی دەوڵەت لەو وڵاتانەدا. بە واتایەکی دیکە، ئەوە شکسستهێنانی دەوڵەتە لە دابینکردنی ئاسایش بۆ دانیشتوانەکەی و بۆ ڕێکخستنی پەیوەندییەکانی نێوان کەرتە جیاجیاکانی کۆمەڵگة بەشێوازێکی پێشبینیکراو کە بواری ڕەخساندووە بۆ گروپەکانی وەک قاعیدە و دەوڵەتی ئیسلامی تا لە عێراق و لیبیا و سووریادا نەشونما بکەن. ئەم گروپانە سۆزی خەڵکەکە بەوە ڕادەکێشن کە دوژمنایەتيی ئایینی تیژبکەنەوە و ئەمە یەکێکە لە شێوەکانی کارکردنیان. جگەلەوەش، وەک نموونەکانی دەوڵەتی ئیسلامی دەریدەخەن، نموونەی ئەڵتەرناتیڤی پێکهاتەی دەوڵەت دادەمەزرێنن کە دەتوانن ئاستێک لە ئەمن و ئاسایش بۆ ئەو خەڵکە دابین بکەن کە لەبەرامبەر پاراستنیاندا چەکدار و پارەیان دەدەنێ.\nزیادبوونی دوژمنایەتییە ئیتنی و مەزهەبییەکان و ناکۆکییەکان لەم دەوڵەتانەدا، هەمان هۆکار و سەرچاوەیان هەیە. چونکە، کاتێک دەوڵەت ناتوانێت پێویستییە بنەڕەتییەکان دابین بکات - واتا ئاسایش بۆ دانیشتوان دابین بکات - تاکەکان و گروپەکان بەدوای ئەو کەس و لایەنە ئەڵتەرناتیڤانەدا دەگەڕێن کە دەتوانن بیانپارێزن. دەڵاڵە مەزهەبی و ئیتنیەکان ئەرکی دامودەزگاکانی دەوڵەت دەگرنەئەستۆ و بەشێکی هاووڵاتیان ئیتر خۆیان بە لایەنگر و هەواداری ئەوان دەزانن نەک بە هەوادار و لایەنگری دەوڵەت لەبەرامبەر پاراستن و ئاسایشیاندا. هەر ئەمەشە هۆکاری کێبڕکێ و ناکۆکی نێوان گروپە مەزهەبی و ئیتنیەکان لەسەر ئەو سەرچاوە کەمەی کە دێتە بەردەستیان و دواجاریش دەبێتە هۆی توندوتیژی نێوان یەک گروپ و یەک مەزهەب.\nپرۆسەی شکستهێنانی دەوڵەت لە جیهانی عەرەبیدا، بەشێوازە هەرە هاوچەرخەکەی، نە لە لێکدانەوەی جیاوازی قورئانەوە هەیە لەلایەن جیهادییەکانەوە بۆ پاساوهێنانەوە بۆ توندوتیژی، نە لە ناکۆکییە ١٤٠٠ ساڵییەکەی نێوان سوننە و شیعەدایە کە سەرکردە مەزهەبییەکان بەکاریاندەهێنن بۆ پاساوهێنانەوە بۆ دژایەتیکردنی لایەنی بەرامبەر. ڕەگ و ڕیشەی ئەم شکستە لە پەلاماردانی عێراقەوەیە لەلایەن ئەمریکاوە لە ساڵی ٢٠٠٣دا کە شانبەشانی ئەو داگیرکارییە بەرنامەیەکی ئەنقەست هەبوو بۆ لەناوبردنی سوپا و دەزگا مەدەنییەکانی ئەو دەوڵەتە لە پرۆژەیەکدا کە ناوی لێنرا ڕیشەکێشکردنی بەعس.\nپەلامارەکەی ئەمریکا بەلاوازکردنی دەوڵەتی عێراق هەروەها کارێکی وایکرد کە هێزە شل وشێواوە ڕادیکاڵەکان و جیهادییەکان و توندڕەوەکان بضنە ناو عێراقەوە - کە ئەم زاراوانە هەموویان هاوواتای یەکترین لە قامووسی سیاسیدا و ئێستا کراونەتە بەرپرسیاری ئاژاوەکان و شەڕ و پێکدادان لە خۆرهەڵاتی ناوەڕاستدا.\nئەمەش بۆیە وایلێهات چونکە داگیرکارییەکەی ئەمریکا بۆشاییەکی سیاسیی وای دروستکرد کە هێزە توندڕەوەکان ڕوویان تێکرد، ئەو هێزانەی کە هەندێکیان لە ئەفغانستان هەڵهاتبوون. بەمشێوەیە قاعیدە لە عێراقدا خوڵقێندرا کە ئەبومەسعەب ئەلزەرقاوی ڕابەرایەتی کرد و دوای مردنی ئەو، بوو بە دەوڵەتی ئیسلامی لە عێراق و شامدا. ئەو بۆشاییەی کە بەوێرانکردنی دەوڵەتی عێراق دروستکرا گروپە مەزهەبییەکان پێکەوە پڕیانکردەوە و ئەمەش بووە هۆی توندوتیژکردنی ناکۆکییەکانی نێوان شیعە و سوننە کە دەیان ساڵ بوو، ئەگەر نەڵێین چەندین سەدە بوو، خامۆش بوو. کێشەکە گەورەتر بوو لە ئاکامی شکستهێنانی حکومەتی عێراق پاش داگیرکارییەکە کە نەیتوانی بێلایەن بێت لەنێوان گروپە مەزهەبییە ناکۆکەکاندا و لەوکاتەوە حکومەتەکان زیاتر لەلایەن گروپە مەزهەبی و شیعەکانەوە بەڕێوەدەبرێن کە لەناو خۆیشیاندا ڕکابەرایەتییان هەیە. سەرەنجام بەشێکی زۆری سوننەکان بەتەواوی هەموو بڕوایەکیان لەدەستداوە لەوەی کە دەوڵەت بتوانێت بیانپارێزێت، ئەمە نەک تەنیا دوژمنایەتيی میلیشیا و سوننەکانی خوڵقاند، بەڵکو پاشماوەکانی حیزبی بەعسی پەرش و بڵاوکراویشی بەجۆرێکی دیکە زیندووکردەوە. لە هەمووی گرنگتر، ئەمە بووە هۆی ئەوەی سوننەکان پشتیوانی لە گروپە توندڕەوەکانی وەکو قاعیدە بکەن لە عێراقدا و دواتریش بۆ داعش کە جێگەی گرتەوە.\nبە کەوتنی ڕژێمەکەی قەزافى- یش، هەمان شێواز لە لیبیادا دەرکەوت و سوریايش هەمان ڕووداوی تێدا دووبارە بووەوە پاش ئەوەی کە ڕژێمەکەی ئەسەد کۆنترۆڵی بەسەر بەشێکی زۆری وڵاتدا نەما. لەو هەردوو نموونەیەدا، هاوشێوەی عێراق، دەستوەردانی بیانيی تاڕادەیەکی گرنگ بەرپرسیار بوو لە هەرەسهێنانی دەوڵەتدا.\nلە نموونەکەی لیبیايشدا، ڕێکخراوی ناتۆ وەک هێزی ئاسمانی لایەنەکانی دژە قەزافی کاریکرد و پشتیوانییەکی گرنگی بۆ دەستەبەر کردن کە توانییان ڕژێمە کۆنەکە بڕوخێنن و ئیتر لیبیا بەرەو نشێوی و بێسەروبەری خل بووەوە. زەحمەت بوو بە بێ پشتیوانی ئاشکرا و بێ سنووری ناتۆ لە هێزە نەیارەکانی قەزافی، ئەو ڕژێمە بڕووخایە. شایەتی ئەم قسەیەشمان کەس نییە جگە لە وەزیری دەرەوەی ئەوکاتەی ویلایەتە یەکگرتووەکان، واتە هیلاری کلینتۆن، کە کاتێک هەواڵی کوژرانی قەزافی-یان پێڕاگەیاند، بە ئاشکرا وتى:"ئێمە هاتین و ئێمە بینیمان، ئەو مرد".\nمحەمەد ئەیوب:: 20/09/2016


📅 02-10-2018 - بەرهەم ئەحمەد ساڵح بووە سەرۆک کۆماری داگیرکەری ئێڕاق رێکەوت و رووداو\n👁 ئەڤ بابەتە 3,854 جار هاتیە دیتن\nرۆژهەڵاتی کوردستان - سەرلەبەیانی ئەمڕۆ، حوکمی ئێع [ زێدە... 👁] ✖ ✖ 40 13 ✔ 99% ✍ هـ.ب. 1-9-2018 10:11:55\n📝 بۆ لادانی سەرۆک کۆمار، بەرهەم ئەحمەد ساڵح لە پۆستەکەی واژۆ کۆدەکرێتەوه بەلگەنامە\n📅 دەمێ تومارکرنێ Dec 21 2019 12:12AM\n👁 ئەڤ بابەتە 724 جار هاتیە دیتن\n19-12-2019 [ زێدە... 👁] ✖ ✖ 0 1 ✔ 89% ✍ ب.ج. 21-12-2019 0:12:53\n👫 بەرهەم ئەحمەد ساڵح - بەرهەم ساڵح کەسایەتی\n📅 دەمێ تومارکرنێ Nov 10 2008 1:31PM\n👁 ئەڤ بابەتە 14,090 جار هاتیە دیتن\nبەرهەم ئەحمەد ساڵح لە ساڵی 1960 لە شاری سلێمانی، ل [ زێدە... 👁] ✖ ✖ 42 6 ✔ 99% ✍ هـ.ب. 10-11-2008 13:31:01\n📅 دەمێ تومارکرنێ Mar 6 2013 9:02PM\n👁 ئەڤ بابەتە 3,681 جار هاتیە دیتن\n... [ زێدە... 👁] ✖ ✖ 0 0 ✔ 70% ✍ هـ.ب. 6-3-2013 21:02:51\n📝 بەرهەم ئەحمەد ساڵح پەیامێکی پیرۆزبای ئاڕاستەی کریستیانەکان دەکات بەلگەنامە\n📅 دەمێ تومارکرنێ Dec 24 2019 4:55PM\n👁 ئەڤ بابەتە 880 جار هاتیە دیتن\nلەگەڵ هاتنەوەی جەژنەکانی سەری ساڵی نوێی زاینی گەرم [ زێدە... 👁] ✖ ✖ 0 2 ✔ 99% ✍ ب.ج. 24-12-2019 16:55:39\n📝 بەرهەم ئەحمەد ساڵح سەرۆک کۆماری عیراق لەکۆنگرەی نائاسایی باڵای وڵاتانی عەرەبی وتارێکی پێشکەشکرد بەلگەنامە\n📅 دەمێ تومارکرنێ May 31 2019 1:54PM\n👁 ئەڤ بابەتە 1,237 جار هاتیە دیتن\nبەناوی خوای بەخشندە و میهرەبان برای بەڕێزم خادمی [ زێدە... 👁] ✖ ✖ 1 1 ✔ 99% ✍ هـ.ب. 31-5-2019 13:54:06\n📅 دەمێ تومارکرنێ Jan 5 2019 11:41PM\n👁 ئەڤ بابەتە 36,337 جار هاتیە دیتن\n03-01-2019 [ زێدە... 👁] ✖ ✖ 2 2 ✔ 99% ✍ هـ.ب. 5-1-2019 23:41:39\n📝 بەرەو چارەسەرێکی نیشتمانی بۆ قەیرانی حوکمڕانی کوردستان - بەرهەم ئەحمەد ساڵح بەلگەنامە\n📅 دەمێ تومارکرنێ Aug 11 2015 12:04AM\n👁 ئەڤ بابەتە 4,265 جار هاتیە دیتن\nبەرەو چارەسەرێکی نیشتمانی بۆ قەیرانی حوکمڕانی کورد [ زێدە... 👁] ✖ ✖ ✖ 0 0 ✔ 83% ✍ هـ.ب. 11-8-2015 0:04:56\n📝 دەقی پەیامەکەی بەرهەم ئەحمەد ساڵح بۆ مەرگی نەوشیروان مستەفا بەلگەنامە\n📅 دەمێ تومارکرنێ May 19 2017 1:30PM\n👁 ئەڤ بابەتە 7,958 جار هاتیە دیتن\nبەداخەوە ئەمڕۆ گەلی کوردستان ڕێبەرێکی گەورەی لەدەس [ زێدە... 👁] ✖ ✖ ✖ 0 3 ✔ 97% ✍ هـ.ب. 19-5-2017 13:30:02\n| دروستکرنا لاپەری 0,5 چرکە!


لە خەندان لایفەوە پێشبینى بورجەکان بۆ ئەمڕۆ ١٣ ئایار.\nپەیوەندیە خۆشەویستیەکانت بەرەو قۆناغێکی باشتر هەنگاو دەنێن، باشتر لە جاران دەردەکەویت، خۆشەویستەکەت رەنگە بەجۆرێکی جیاواز بیرت لێ بکاتەوە بۆیە هەوڵ بدە هەندێک کاتی پڕ خۆشی بەیەکەوە بەسەر ببەن.\nتەندروستیت بەرەو باشتر بوون دەروات، ژینگەی ماڵەوەت کاریگەری هەیە لەسەرت، هەوڵ بدە هەندێک کات لەگەڵ کەسانی دەوروبەرت بەسەر ببەیت لە دەرەوەی ماڵەوە، خۆت ئامادە بکە بۆ هەندێک گۆڕانکاری لە ژیانت کە روودەدەن.\nهەوڵەکانت بە زیایە ناچن، بەڵام پێویستت بە بەردەوامی زیاترە بۆ گەیشتن بەوەی کە دەتەوێت، دەرفەتێکی باش دێتە بەردەمت بۆ ئەوەی بزنزی خۆت بگۆری بۆیە هەوڵ بدە ئەو دەرفەتە لە دەست نەدەیت.\nئەو رۆژانە زۆرماندوو بویتەوە بە هۆی کارە زۆرەکانتەوە، ئەمرۆ پاداشتی هەموو کارەکانت وەردەگریت، پێش ئەوەی هەر پرۆژەیەک ئەنجام بدەیت بیر لە دەرئەنجامەکەی بکەرەوە و بە هەڵەشانە کارەکانت مەکە.\nئێستا تۆ لە خۆشەویستی کەسێکی دیکەدایت ، ئەمشەو زیاتر هەست بە بەهێزی خۆت ئەکەیت بۆیە متمانەت بە خۆت هەبێت، ئەگەر هیچ کەسێک لە ژیانتدا نیە ئەوا پێویستە ئەو هەڵانەی کە هەتە چاکیان بکەیتەوە بۆ ئەوەی خۆشەویستەکەت بێتە بەردەمت بەبێ دوودڵی.\nئەگەر وریا نەبیت ئەکەویتە کێشەیەکی گەورەوە. ئەگەر بە دیاریت پێشکەش کرا لە بەرامبەردا دیاری بدە بە هەموو هاورێکانت بۆ ئەوەی گومانیان لە خۆشەویست تۆ نەبێت.\nبە شێوەیەکی زۆر باوەرت بە پەیوەندیە خۆشەویستیەکەت هەیە بەڵام ئەمرۆ رەنگە شتێک رووبدات کە باوەرت پێی نەمێنێ یان کەسێک هەوڵ بدات پەیوەندیەکەتان تێک بدات بۆیە زوو بریار مەدە لەسەر تا ئەوکاتەی بە تەواوی شتەکانت بۆ روون دەبێتەوە.\nئەمرۆ وەکو مەتەڵیک وادەبێت بۆت، هەوڵ بدە سوود لە ئەزمەنەکانی رابردوت وەربگریت بۆ روبەروبونەوەی هەر شتێکی لەناکاو، منداڵەکەت رەنگە ئازاری زۆر بچێژێت بۆی دوپات بکەرەوە کە چەند خۆشت دەوێت و چەند گرنگی بۆت هەیە.\nئەمرۆ هەست بە خۆشیەکی زۆر دەکەیت کاتێک لەگەڵ هاورێکانت و خێزانەکەت نزیکتر دەبیتەوە، ئەمەش وزەیەکی زۆرت دەداتێ، بۆ ئەوەی زیاتر هەست بە خۆشحاڵی بکەیت لەگەڵ کەسە نزیکەکانت چەند کاتژمێرێک لە دەرەوە بەسەر ببەن.\nئەمرۆ هەست بە باوەر بەخۆبوون و گەشبینی دەکەیت، وا بیر دەکەیتەوە کە ئەو شتەی دەتەوێت مەحاڵ بێت بەڵام لە راستیدا مەحاڵ نیە. هەندێک گۆرانکاری روودەدەن و خەڵکی زیاتر دەناسیت ئاگاداری ئەوەبە کە لەگەڵ کێ نزیک دەبیتەوە.\nئەمرۆ کۆمەڵێ شتی چاوەروان نەکراو روودەدەن لە ژیانت. رەنگە بە جۆرێک ئاگادارت بکەنەوە لە هەڵەیەک کە خەریکە ئەنجامی ئەدەیت، بۆیە گوێ لە دەروبەرەکەت بگرە و چیت پێ ئەڵێن جێبەجێی بکە.\nمەترسە لەوەی ئەمرۆ کە داوای یارمەتی لە دەوروبەرەکەت بکەیت چونکە دەوروبەرەکەت رزگارت دەکەن لەو کێشەیەی کە تێی کەوتویت، رێگە بدە ئامۆژگاریت بکەن و پرسیان پێ بکە بۆ کارەکانت.\nئه‌م بابه‌ته 47572 جار خوێنراوه‌ته‌وه


کۆمەڵگەی قەیران – Standard Kurd\nلەلایەن ستاندار Posted on ئایار 21, 2019 443 جار بینراوە 0 سەرنج\nلەدونیای سیاسی ئێمەدا ئەوەی بەشێوازێکی ڕون خۆی مانفێست دەکات غیابی «فیکری سیاسی»یە. ئەگەر بەشێوەیەکی قوڵتر لەدۆخی خۆمان ڕامێنین دەبینین فەزای سیاسی ئێمە فەزایەکی پەرشوبڵاوەو کەمترین سەنتەریبوونی تێدایە. ئەمە وایکردوە کۆمەڵگەی ئێمە بەرەو دابەشبون‌و پەرتبونێکی مەترسیدار بڕوات. ئەم دابەشبونە بەتەنھا نمایشی کایەی سیاسی نییە، بەڵکو لەھەمانکاتدا دابەشبونێکی کۆمەڵایەتی‌و کولتووری‌و ئاینی گەورەشە، بەجۆرێک وەکئەوەی دونیای سیاسی و کۆمەڵایەتی ئێمە لەدەرەوەی ھەر سیستەم و پەیمانێکی کۆمەڵایەتی‌و سیاسی‌و یاسایی ژیان بکات.\nئەمە وایکردووە ئاسەوار و لێکەوتەکانی ئەم دۆخە تادێت بەرەو دیاردەی مەترسیدارتر و لێکھەڵوەشانەوەی زیاتر بڕوات، تا ئەو ئەندازەیەی دابڕانێکی قوڵ لەنێوان ھاوڵاتی و دەسەڵاتدا دروست بووە. بەم پێیەش ناکۆکیی ناڕەزایی گەورەی نێوان خەڵک و دەسەڵاتی کوردی ڕۆژ لە دوای ڕۆژ تۆختر دەبێتەوە و تابڕوات خەڵک لە دەسەڵات دوور دەکەوێتەوە، ھاوکات دەبێتە تاکێکی بەرەنگار و بەرھەڵستکار.\nشکستی پڕۆژەی سیاسی لەدونیای ئێمەدا بەگشتی و حیزبە حاکمەکان بەتایبەتی بەشێوەیەکی ڕوون خۆی نمایش دەکات. ئێستا خەڵک بەتوندی بەر ئەو واقیعە زبرە دەکەوێت کە ھێزە سیایەکانی دونیای ئێمە ناتوانن ھیچ ھەنگاوێک بەرەو پێش بنێن و ھیچ گۆڕانکاریەکی ڕیشەیی «ڕادیکاڵی» لە بارودۆخ و گوزەرانی خەڵکدا بکەن. بەڵکو ئەمە دواین وزەو تاقەیانە و ناتوانن ھیچ مۆدێلێکی نوێ بخوڵقێنن کە جیاواز بێ لەئەزموونی بیست و حەوت ساڵی ڕابردوو.\nدەسەڵاتی کوردی لەبەتاڵیەکی گەورەی فیکری و سیاسی و ئاکاری دایە. بەڵام حیزبی سیاسی کورد بۆ درێژەدان بەدەسەڵاتی خۆی بەردەوام پەنا بۆ «جوڵاندنی سایکۆلۆژیای جەماوەر و بڵاوکردنەوەی ھوشیاری سیاسی ساختە» دەبات. بۆ ئەو مەبەستەش ئامرازەکانی وەکو «ڕاگەیاندن، ئابووری، دەسەڵات..ھتد» وەگەڕدەخەن.\nکۆمەڵگەی ئێمە لەپاڵ ڕەخنەی ئەقڵی سیاسی پێویستی بەھەوڵێکی جدیشە بۆ ڕەخنەکردنی (بەشداری سیاسی تاک، ھزری کۆمەڵایەتی، کولتووری سیاسی) کەخۆڵقێنەری ئەم مۆدێلەی حوکمڕانین و ئەم شکڵەیان بە دەسەڵات داوە. بەمانایەکی دی بۆ گۆڕینی فۆڕم و ناوەڕۆکی کولتووی سیاسی «بەتایبەتی ئەو کولتوورە سیاسیەی یەکێتی و پارتی وەکو مۆدێلی ناعەقڵانی و نائەخلاقی بەرھەمیان ھێناوە» ئینسانی کۆمەڵگەی کوردی پێویستی بە ھۆشیاریەکی سیاسی بڵند و بە ویقارە.\nبۆ تێپەڕاندنی ئەم نەریتەی «نا ئەقڵانی سیاسی، گەندەڵی ئابووری، دواکەوتویی ھزری». ئەوەی پیویستە پراکتیکە نەک دروشم، مارکس گوتەنی: «تیۆر بەتەنھا بەس نییە، شتێک بکە. تیۆر تەنھا ئەو کاتە دەتوانێ کاریگەر بێت کە بگۆردرێت بۆ ھێزێگی ماددی و پڕاکتیک بکرێ».\nلەدواجاردا بۆ ھێنابەدی ھەمو ئەمانە، پێویستە کاراکتەری جدی و پڕۆژەی سیاسی و فیکری نوێ بێتە ناو دونیای ئێمەوە لەپێناو خوڵقاندنی دونیایەکی نوێی سیاسی و کۆمەڵایەتی و کولتووری کەبتوانێت دابڕانێکی گەورە دروستبکات لەو نەریتە سیاسیەی ئێستا زاڵە لە کۆمەڵگەی ئێمەدا. ھەروەھا لەپێناو بەرەنگاری باشتر و ڕونتر تێگەشتن لەوەی لەدونیای ئێمەدا ڕوودەدات پێویستە دونیای سیاسی ئێمە سوودێکی زۆر لە کایەی ڕۆشنبیری و فەلسەفە و زانستی سیاسی وەربگرێ\nبڵاوکراوەی پێشوونوێترین زانیاری لەسەر ئاسایی بوونەوەی پەیوەندی نێوان یەکێتی و گۆڕان\nبڵاوکراوەی نوێترکێ دەرگای قەرەچوغی بۆ داعش ئاوەڵا کردوە ؟


سنە؛ ئێعدام کەسێک بە تۆمەتی کوشتن - كۆمه‌ڵه‌ی مافی مرۆڤی کوردستان\nپێنجشەممە ٩ی گەڵاوێژی٢٧٢٠ی کوردی،حوکمی ئیعدامی مورتەزا پیر خزری کە بە تۆمەتی ” کوشتن” بە ئێعدام مەحکووم کرا بوو، لە زیندانی ناوەندی حکومەتی ئیران لە شاری سنە جێبەجێ کرا.\nبە گوێرەی هەواڵەکە؛ دوشەممە ٦ی گەڵاوێژ، جێبەجێ کردنی حوکمی ئەم هاوڵاتییە بە پێدانی دەرفەتێکی ٤۵ ڕۆژە لە پێناوو دانی دو میلیارد تمەن دییە و وەرگرتنی ڕەزا مەندی دایک و بابی دواکەوتبوو ، بەڵام بەرپرسانی زیندان لە ناکاو حوکمی ئێعدامی ئەویان جێبەجێ کرد.\nجێی بیرهێنانەوەیە ئەم زیندانیە ڕۆژی شەممە ٤ی گەڵاوێژ هاورێ لەگەڵ زیندانییەکی دیکە بە مەبەستی جێبەجێ کردنی حوکمەکەیان بۆ ژووری تاکەکەسی لە زیندانی حوکومەتی ئێران لە شاری سنە ڕاگواسترابوون.\nمورتەزا پیرخزری ، دو ساڵ پێش دەستبەسەر و بە تۆمەتی ” کوشتنی بە ئەنقەست” بە ئێعدام مەحکووم کرابوو.\nبە پێی داتاکانی ناوەندی ئاماری مافی مڕۆڤی کوردستان لە سەرەتای ساڵی نوێی زایینیەوە تا ئێستە بە هەژماری ئەم حاڵەتەوە ٢۵ کەس ئێعدام کراون.\n← خۆکوژی دوو کەس و کوژرانێک لە ڕۆژهەڵاتی کوردستان\nراپۆرتی پێشێلكاری مافی مرۆڤ له مانگی ژوئیەی ٢٠٢٠ →


بژار ته‌ها خه‌لیل: ده‌بێت عه‌قڵی بیرکردنه‌وه بگێڕینه‌وه بۆ ناو په‌رله‌مان خۆی.\nی مانگی چوار ١٢, ٢٠١٥\nله‌هه‌رێمی کوردستان مشتومڕیێکی زۆر له‌سه‌ر پرسی هه‌موارکردنه‌وه‌ی ده‌ستووری هه‌رێم هه‌یه، ڕوانگه‌ی جیاوازیش له‌سه‌ر په‌یره‌وکردنی سیسته‌می هه‌رێم هه‌یه، هه‌ندێک سیسته‌می سه‌رۆکایه‌تی پێباشه‌و و هه‌ندێکیش سیسته‌می په‌رله‌مانی.\nله‌گفتووگۆیه‌کدا بۆ به‌شی کوردی پارێزه‌رو چاودێری سیاسی بژار ته‌ها خه‌لیل ده‌ڵێت: پرسی ده‌ستوورو گه‌ڕانه‌وه‌ی بۆ په‌رله‌مان یه‌که‌م بڕیار ده‌بێت میلله‌تی کورد به‌ڕژدی دابێتی. ده‌شڵێت ده‌ستوه‌ر ئه‌وبناغه‌یه‌یه ئێمه بنیاتی که‌ی له‌سه‌ر ئه‌که‌ین، بنیاتی ده‌وڵه‌ت ، دامه‌زراوه و هه‌موو په‌یوه‌ندیه‌کانی دانیشتوانی کو‌ردستان.\nهه‌روه‌ها ده‌ڵێت من پێم باشه ده‌ستوور بۆ کوردستان په‌رله‌مانی بێت یاساش ئه‌مه ئه‌ڵێت، به‌هۆی ئه‌وه‌ی هێشتا کوردستان به‌شێکه له‌عێراق، ده‌ستوری عێراقیش ده‌ستوری په‌رله‌مانیی په‌سه‌ندکردوه ناکرێت له‌به‌شێکی ئه‌م عێراقه خۆت جیاکه‌یته‌وه و سیسته‌می سه‌رۆکایه‌تی په‌یره‌وکه‌یت، ئه‌مه یه‌کتربڕین له‌گه‌ڵ ناوه‌ندا دروست ده‌کات.\nووریا کاڵێ ئه‌م گفتووگۆیه‌ی سازداوه\nگفتووگۆ له‌گه‌ڵ بژار ته‌ها خه‌لیل


هاووڵاتییه‌ك شووتی كڕیوه، له ماڵه‌وه دوای خواردنی به‌شێك له شووتییه‌كه، بۆی ده‌ركه‌وتووه كه توێكڵی شووتییه‌كه سروشتی نییه و وه‌ك نایلۆنه، چونكه له‌گه‌ڵ هه‌ر ده‌ست لێدانێكدا چینێكی لێ ده‌بێته‌وه.\nله‌گه‌ڵ هاتنی وه‌رزی هاوین و میوه ئاوداره‌كاندا، چه‌ندان جۆره میوه‌ی كرماوی و به‌سه‌رچوو له بازاڕه‌كانی هه‌رێمی كوردستاندا ده‌فرۆشرێن و هاووڵاتییانی پێ فریو ده‌ده‌ن.\nدوای ڤیدیۆی گێلاس و قۆخه كرماوییه‌كان، چه‌ند ڕۆژێكه له تۆڕه كۆمه‌ڵایه‌تییه‌كان ڤیدیۆیه‌ك بڵاو بووه‌ته‌وه، پیاوێك ڕوونكردنه‌وه له‌سه‌ر شووتییه‌كی ناو بازاڕه‌كانی كوردستان ده‌دات، كاتێك لێی ورد بووه‌ته‌وه بینیویه‌تی توێكڵه‌كه‌ی نایلۆنه.\nئه‌و پیاوه داوا له هاووڵاتییان ده‌كات له‌م وه‌رزه‌دا ئاگاداری كڕینی میوه‌كانیان بن، یان زۆر به باشی ئاگاداری كوالێتی خواردنه‌كان بن كه ده‌یهێننه‌وه ماڵه‌وه، وه‌ك چۆن خۆی به بێ ئاگایی ئه‌و شووتییه‌ی كڕیوه و له ماڵه‌وه بۆی ده‌ركه‌وتووه توێكڵه‌كه‌ی شتێكی سه‌یره و خێرا لێ ده‌بێته‌وه كه وه‌ك نایلۆن وایه.\nڤیدیۆكه هی ئه‌م مانگی ڕه‌مه‌زانه‌یه و هاووڵاتییه‌كه له‌سه‌ر خوانی به‌ربانگ بۆی ده‌ركه‌وتووه كه شووتییه‌كه‌ی به‌و شێوه‌یه بووه، به‌ڵام دیار نییه زیانی چه‌نده به ته‌ندروستییان گه‌یاندووه ئه‌گه‌ر خواردبێتیان.\nئه‌م بابه‌ته 38886 جار خوێنراوه‌ته‌وه


چۆن هەر ئێستا Windows 10 Creators Update دەست بخەین؟ – کەی ئای تی ئێن\nڕێنمایی 11, نیسان 2017\nچۆن هەر ئێستا Windows 10 Creators Update دەست بخەین؟\nئەمڕۆ مایکرۆسۆفت دەستی کرد بە ڕەوانەکردنی نوێکردنەوەی ناسراو بە Creators Update بۆ ئەوانەی ویندۆز ١٠ بەکاردەهێنن. بەڵام بیرمان نەچێت ئەم ڕەوانەکردنە وردە وردە دەبێت و لەوانەیە بە مانگ بخایەنێت. کەواتە چۆن من یان تۆ ئێستا بتوانین ئەو نوێکردنەوە دەست بخەین؟ لەم بابەتەدا هەنگاو بەهەنگاو و بە ئاسانی چۆنییەتی بەدەستهێنانی ئەم نوێکردنەوەیە ڕووندەکەینەوە.\nکۆمپیوتەرێک وێندۆز ١٠ی لەسەر بێت.\nداگرتنی وەشانی ٢٨٠٨٥ی Update Assistant لەم بەستەرەوە. کرتە بکە بۆ داگرتنی.\nجەخت لەوەبکەوە کە دوایین ئەپدەیتەکان لەسەر ویندۆز ١٠ی کۆمپیوتەرەکەت دایگیرابێت. بۆ ئەوەی پارێزراوبیت نەرمەکاڵای Update Assistant بە Run as Adminstrator بکەوە و دەست دەکات بە داگرتن و دابەزاندنی ویندۆز ١٠ لەسەر کۆمپیوتەرەکەت. ئەگەر پێشتر کێشەت هەبووە لەگەڵ ئەپدەیت واتە نوێکردنەوە ئەوا باشتر وایە زانیارییە گرنگەکانت پاشەکەوت واتە هەڵبگریت بۆ ئەوەی لە لەدەستچوونی فایل و پەڕگەکان پارێزراوبیت.\nهەنگاوەکانی داگرتنی Creators Update لەڕێگەی Update Assistant:\nسەرەتا ئەو نەرمەکاڵایەی کە لەسەرەوە ئاماژەم پێکرد کە داتگرتووە بیکەوە و لەگەڵ کردنەوەی پێت دەڵێت کام ئەپدەیتە لەسەر کۆمپیوتەرکەتە و وە بۆ کام ئەپدەیت واتە نوێکردنەوە کۆمپیوتەرەکەت بەرزدەکرێتەوە. نوێکردنەوەی Creators Update دەبێت ١٥٠٦٣ بێت. دوای ئەوە کرتە لە دوگمەی Update Now بکە.\nدوای ئەوە پشکنینێک بۆ کۆمپیوتەرەکەت دەکات کە ئایا گونجاوە بۆ ئەو نوێکردنەوەیە یان نا. چونکە پێویستە لە بیرگە واتە هاردی کۆمپیوتەرەکەت شوێنی بەتاڵ هەبێت و ڕام و پڕۆسێسەرەکەش هەروەها گونجاوبن. کە گونجاو بوو کردتە بکە لە دوگمەی Next بۆ ڕۆیشتن بۆ هەنگاوی داهاتوو.\nئێستا پەنجەرەیەکی تر دێت و دەست دەکات بە داگرتنی نوێکردنەوەی Creators Update و بەگوێرەی خێرایی ئینتەرنێتەکەت و سێرڤەرەکانی واتە ڕاژەکانی مایکرۆسۆفت خێرایی داگرتنەکە کاریگەری دەبێت.\nئێستا ئاساییە سیستەمەکە بەکاربهێنیت و کرتە بکە لە دوگمەی Minimize بۆ ئەوەی Update Assistant بچێتە System Tray واتە خوارەوە لای کاتژمێرەکە و دەتوانیت ناوە ناوە سەیری بکەیت و بزانیت ڕێژەکە گەیشتووەتە چەند.\nکاتێک داگرتنەکە تەواوبوو و دەستی کرد بە دامەزراندنی لەسەر کۆمپیوتەرەکە ئەوا باشتر وایە هەر کارێک لەسەر کۆمپیوتەرکەت دەیکەیت پاشەکەوتی بکەیت بۆ ئەوەی ئەوەی بەدووربیت لە لەدەستچوونی پەڕگە و فایل.\nشایەنی باسە، ئەگەر نوێکردنەوەکە سەرکەوتوو نەبوو ئەوا نەرمەکاڵای Update Assistant خۆکارانە سیستەمەکەت دەگێرێتەوە بۆ وەشانی پێشوو کە Anniversary Updateـە. و بەهیچ شێوەیەک فایل و پەڕگەکانت تێک ناچن و لەشوێنی خۆیان دەمێننەوە.\nتاگەکان CreatorsUpdate ویندۆز١٠


ژمارەی بەرنامە مردووەكانی کۆگای ئەپڵ لە زیادبووندایە\nبە پێی راپۆرتێكی كۆمپانیایەكی تایبەت بە شیكردنەوەی داتای ئامێرە زیرەكەكان، لە ئێستادا (80%)ـی بەرنامەكانـ(ئەپلیكەیشنەكان)ـی كۆگای ئەپڵ، بە مردوو هەژمار دەكرێن و تەنها وەك ناو ماونەتەوە.\nكۆمپانیای (Adjust)، كە تایبەتە بە شیكردنەوەی داتایی، لە راپۆرتێكیدا ئاماژە دەكات بەوەی، لە ئێستادا (80%)ـی بەرنامەكانـ(ئەپلیكەیشنەكان)ـی كۆگای ئەپڵ كە ژمارەیان نزیكی (1.2) ملیۆن بەرنامەیە، بە مردوو هەژمار دەكرێن و تەنها وەك ناو ماونەتەوە.\nكۆمپانیاكە ناوی (Zombie Apps)ـی لەو بەرنامانە ناوە و دەڵێت: لە مانگی رابردوودا، ژمارەی بەرنامەكانی كۆگای ئەپ ستۆر گەشتووە بە (1 ملیۆن و 197 هەزار و 87) بەرنامە، لەو ژمارەیەش (953 هەزار و 387) بەرنامەیان بە مردوو هەژمار دەكرێن، چونكە چەند جارێكی زۆركەم نەبێت، داونلۆد نەكراون و وەك نەبوو هەژمار دەكرێن.\nبە پێی ئەو راپۆرتە، لە ماوەی سێ ساڵی رابردوودا، هەرساڵە و بەرێژەی (5%)، ژمارەی بەرنامە مردووەكان لە كۆگای ئەپ ستۆر زیادیان كردووە، لەگەڵ ئەوەی مانگانە نزیكی (60) هەزار بەرنامە ئەپلۆد دەكرێتە سەر كۆگای ئەپڵ، تا ئێستا بە وردی نازانرێت ژمارەی ئەو بەرنامانە چەندە.\nكۆمپانیاكە دەڵێت، دەگونجێت زیادبوونی رێژەی بەرنامە مردووەكان، پەیوەندی بە سیاسەتی ئەپ ستۆرەوە هەبێت، چەند مانگێك پێش ئێستا ئەگەر لە ئەپ ستۆر بە داوی بەرنامەیەكدا بگڕایتایە، ئەوا لیستێكی درێژ تا (350) بەرنامەت بۆ دەكرایەوە، بەڵام لە ئێستادا لە (150) بەرنامە زیاتر نابینرێت.\nهەروەها ئاماژە دەكات بەوەش، (21%)ـی ئە بەرنامانەشی لە چەند ساڵی رابردوو خراونەتە سەر ئەپ ستۆر، بە تەواوەتی تیاچوون و بوونیان نەماوە.\nلە كۆتایی ساڵی رابردوو، كۆمپانیای ئەپڵ ئاشكرای كرد، تا ئەوكات، (75) ملیار جار، بەرنامە لە ئەپ ستۆرەوە داونلۆد كراوە، هەروەها پرۆگرامسازەكانیش (15) ملیار دۆلار لە ئەپ ستۆر دەستكەوتیان بووە.\n1565 جار بینراوە


پێشی كه‌متر له چوار ساڵ، زنجیره‌یه‌ك راپه‌ڕین و سه‌رهه‌ڵدانی گه‌لییانه، هه‌ندێك وڵاتی عه‌ره‌بییان گرته‌وه. سه‌ره‌تا ناومان نا به‌هار. راستیشه به‌هار بوو له‌به‌رئه‌وه‌ی كۆمه‌ڵێك سیسته‌می دیكتاتۆرییانه‌ی ته‌مه‌ن 30 تا 45 ساڵه‌ی له كۆڵ كرده‌وه. به‌ڵام به‌هارێكی كورته ته‌مه‌ن بوو. زنجیره‌كه درێژه‌ی نه‌كێشا، درێژه‌ی بكێشایه ناوچه‌كه له ئێسته وێرانتر ده‌بوو له‌به‌رئه‌وه‌ی ده‌ست وه‌ردانی ده‌ره‌كی بوو به به‌شێك له باری سیاسیی ناوه‌خۆی ئه‌و وڵاته‌یله. ئه‌و به‌هاره به‌رده‌وام بوایه له‌وانه بوو سه‌ر بكێشێته‌وه بۆ ئێران و توركیه. له‌و دوو وڵاته‌دا دوو سیسته‌می ناقۆڵای دیكتاتۆرییانه هه‌یه، كه گه‌لانی خۆیان ده‌یانبێزێنن. تۆ باوه‌ڕ به هه‌ڵبژاردنی گشتی له‌و دوو وڵاته‌دا مه‌كه، وڵاتێك خۆپێشاندانی تێدا رێ پێداو نه‌بێ، چۆن بڕوا به ئه‌نجامی هه‌ڵبژاردنه‌كه‌ی ده‌كه‌ی؟ خۆپێشاندانی لاوان بۆ داوای بچووك بچووك، چه‌ند جارێك له‌م چه‌ند ساڵه‌ی دواییدا ئه‌و دوو وڵاته‌ی گرته‌وه و بینیمان چۆن هاتنه سه‌ركوتینه‌وه. كۆماری ئیسلامی و كۆماری ئه‌ردۆغان، وه‌كو ئه‌و زاراوه كوردییه‌ی ده‌ڵێ "پێشی تا به‌ڕی به خۆی دادا"، ئه‌وان هه‌موو هه‌وڵێكیان دا خه‌باتی گه‌لانی عه‌ره‌ب به‌ر نه‌گرێ نه‌بادا گه‌لانی ئێران و توركیه‌ش بیر له راپه‌ڕین و سه‌رهه‌ڵدان بۆ گۆڕینی سیسته‌م بكه‌نه‌وه.\nده‌مه‌قاڵه‌ی نێوان میسر و توركیه له‌م رۆژانه‌دا جارێكی تر گه‌رم بووه‌ته‌وه. هه‌ریه‌كه‌یان ئه‌وی تر به دیكتاتۆر و سه‌ركوته‌وه ناو ده‌با. هه‌ردووكیشیان راست ده‌كه‌ن له‌به‌رئه‌وه‌ی به شاڕێی دیموكراسیدا نه‌هاتوون بۆ كورسی به‌ڵام جیایی له‌وه‌دایه میسر شه‌ڕی تیرۆر ده‌كا، توركیه پشتیوانیی تیرۆر ده‌كا، ده‌سه‌ڵاتی سیسی ده‌یه‌وێ ئه‌و گۆڕانه‌ی دوای نه‌مانی موباره‌ك له وڵاته‌كه‌یدا رووی داوه بپارێزێ، ئه‌ردۆغان ده‌یه‌وێ له‌باری ببا. باشترین نموونه بۆ جیایی له نێوانی ئه‌و دوو سیسته‌مه‌دا تا تۆ نه‌ڵێی لایه‌نداری ده‌كا بۆ یه‌كێكیان، ئه‌وه‌یه له هاوپه‌یمانه‌تیی به‌ره‌نگاربوونه‌وه‌ی داعشدا، میسر سه‌ره‌ڕای شڕیی باری خۆی، به هه‌موو جۆرێك هاته پێشه‌وه كه‌چی توركیه به هه‌موو جۆرێك بیانوو ده‌هێنێته‌وه.\nبه لادانی عه‌لی عه‌بدوڵڵا دیكتاتۆره‌كه‌ی یه‌مه‌ن، هیوای ئه‌وه سه‌ری هه‌ڵدا سه‌تان كێشه‌ی ئه‌و وڵاته رێی چاره‌سه‌ر بگرنه به‌ر، كه‌چی كۆماری ئیسلامی، كه‌مینه‌ی حوسیی لێ راست كردنه‌وه، كه حوسی سه‌تا نیوی ژماره‌ی دانیشتوان نابن. ئێسته حوسی پایه‌ته‌ختیان له‌ژێر ده‌ستدایه و كۆمه‌ڵگه‌ی ناوده‌وڵه‌تیش ده‌سته‌وه‌ستانه. كۆماری ئیسلامی فیكه‌ی بۆ داعش كێشا په‌لاماری هه‌ولێر بدا تاوه‌كو خۆیان (واته كۆمار) له‌لایه‌كی تره‌وه پێشنیازی هاوكاریی بۆ بكه‌ن و دواتر ملی پێ نه‌وی بكه‌ن ته‌نیا بۆ ئه‌وه‌ی له گه‌مه‌ی هه‌رێمیدا هه‌ولێر به‌شێك بێ له تاران نه‌ك له ئه‌نقه‌ره. ئێسته له سووریه‌دا داعش نێزیكی كۆبانی بووه‌ته‌وه و ئه‌وه‌نده نه‌ماوه بیگرێ، باڵه‌فڕه‌ی هاوپه‌یمانه‌یه‌ل ناتوانن پێش له‌م هێرشه بگرن به‌ڵام تورك بیانه‌وێ ده‌یوه‌ستێنن. ئاخۆ ئه‌و پاڵه‌په‌ستۆیه‌ی تورك بۆ كوردی سووریه چییه؟ وه‌ڵام: بۆ ئه‌وه نییه كورد پیاوی ئه‌وان بێ له‌به‌رئه‌وه‌ی ده‌رچوو ئه‌ردۆغان كوردی له‌ژێر هیچ تایتلێكدا پێویست نییه. ره‌نگه بۆ ئه‌وه‌ی بێ له‌گه‌ڵ كۆماری ئیسلامیدا به چتێكی بگۆڕێته‌وه. خوا ده‌یزانێ.\nده‌ست وه‌ردان له كاروباری هاوسێیه‌ل له‌لایه‌ن توركیه و ئێرانه‌وه له‌م ناوچه‌یه‌دا، له پاش به كۆتاهاتنی شه‌ڕی سارد له 1990 بووه‌ته به‌شێك له ژیانی رۆژانه، به تایبه‌تیش پاش كشانه‌وه‌ی سوپای ئه‌مه‌ریكه له 2010 له عێراق. ئه‌و ده‌ست وه‌ردانه‌ش ناوه‌ستێ تا بڕیارێك له گه‌لی ئه‌و دوو وڵاته‌وه ده‌رنه‌چێ ئه‌ویش به راپه‌ڕین بۆ گۆڕینی ئه‌و دوو سیسته‌مه دواكه‌تووه‌ی كۆبوونه‌وه‌یه‌كیان نییه له‌گه‌ڵ دنیای سه‌رده‌مدا. له مێژوودا، ئه‌و سیسته‌مه سیاسییانه‌ی هه‌موو گرینگیی خۆیان داوه‌ته سه‌ر ده‌ست وه‌ردان له كاروباری وڵاته‌یلی تر، هیچی پێ ناوێ، كه رۆژێك هاتووه ده‌سه‌ڵاتیان به‌سه‌ر ناوه‌خۆدا ترازاوه و گه‌له‌یلی خۆیانیان لێ هه‌ڵساونه‌ته‌وه.\nهاتنی ده‌یان هه‌زار داعشی، له سه‌رتاسه‌ری دنیاوه بۆ سووریه و عێراق به یارمه‌تیی حكومه‌ته‌كه‌ی ئه‌ردۆغان، جگه له‌وه‌ی ده‌مامكی دیموكراسی له‌و حكومه‌ته داده‌ماڵێ، ئاگر به‌ردانیشه له ماڵی هاوسێ، كه پاش ماوه‌یه‌كی تر ئه‌و ئاگره ماڵی خۆی ده‌گرێته‌وه. مێژوو پڕیه‌تی له سه‌ركرده‌ی سه‌رشێت و هیستریاگرتوو. راستیت ده‌وێ زۆربه‌ی سه‌ركرده‌ی ناوداری مێژوو له‌م جۆره‌ن. ئه‌ردۆغانیش دوا نموونه نییه له سه‌رده‌مه‌دا. بینیمان پاڵی به حه‌ماسه‌وه نا بۆ شه‌ڕی ئیسرائیل به‌ڵام بیست هه‌زاریان لێ هاته كوشتن له به‌رامبه‌ر بیست كوشتووی جووله‌كه. پاڵی به كوردی خۆمانه‌وه نا بۆ ململانه‌ی عێراق و نۆ مانگه پاره نییه. له پێشی سێ ساڵ و نیو زیاتر پاڵی به به‌رهه‌ڵستیی سووریه‌وه نا بۆ راپه‌ڕین، پاشان راپه‌ڕینه‌كه‌ی لێ كردن به داعشخانه. سیاسه‌ت هونه‌ری بێ به‌روپشتییه، یان وه‌ك زاراوه‌ی كۆمه‌ڵناسییانه ده‌ڵێ هونه‌ری بۆلواوییه، به‌ڵام له جۆری ئه‌وه‌ی ئه‌ردۆغان ده‌یكا، (بێ ئاكارییانه‌تر) نه‌هاتووه‌ته بیستن.\nماوه‌ی چه‌ند ساڵێكه من خولیام داوه‌ته سه‌ر رووخانی دیكتاتۆره‌یل. قه‌زافی و بن عه‌لی و مه‌رسی دڵشادیان كردم. ئه‌و رۆژانه‌ی له راگه‌یاندنه‌وه ده‌بیستم فڵانه دیكتاتۆر ته‌خته‌كه‌ی به‌لادا هات، شه‌وه‌كه‌ی داهاتووی، خه‌وێك ده‌خه‌وم له جۆری منداڵه‌یل. چه‌ند دیكتاتۆرێكی تریشم له‌لای خۆم ناونووس كردووه، په‌رۆشم بۆ خه‌وی خۆش و خه‌ونی خۆشی دوای كه‌وتنیان ئه‌گه‌ر نه‌ساغی لێم بگه‌ڕێ.


ڕۆژی 8ی تشرینی یەكەم\nپارێزگای سلێمانی 2019-10-30\n- ڕۆژی 8ی تشرینی یەكەمی ساڵی 1754ی زاینی، نوسەر و ڕۆماننوسی ناوداری ئینگلیزی (هێنری فیلدنگ) كۆچی دوایی كردووە، كە لە ماوەی ژیانیدا چەندین بەرهەمی بەپێزی ئەدەبیی نوسیوە و بۆ زۆربەی زمانە زیندووەكانی جیهان وەرگێڕدراون.\n- ڕۆژی 8ی تشرینی یەكەمی ساڵی 1870، ئاوازدانەر و موزیسیانی ناوداری فەرەنسی (لویس فێرن) لەدایك بووە، كە چەندین شاكاری میوزیكیی داناوە و یەكێك بوە لەو هونەرمەندانەی رۆڵی هەبوە لە پێشخستنی هونەری میوزیك و ئاوازداناندا.\n- ڕۆژی 8ی تشرینی یەكەمی ساڵی 1912، جەنگی یەكەمی بەڵكان لەنێوان دەوڵەتی عوسمانی لەلایەك و هەریەكە لە سربیا و بولگاریا لەلایەكی ترەوە هەڵگیرساوە، كە بەهۆیەوە كوشتارێكی زۆر لە نێوان لایەنە بەشەڕهاتووەكاندا ڕوویداوە و زیانێكی زۆریشی بە خەڵكی هەرسێ وڵات گەیاندوە.\n- ڕۆژی 8ی تشرینی یەكەمی ساڵی 1917، دوای سەركەوتنی شۆڕشی ئۆكتۆبەر سەركردەی ماركسی (لیۆن ترۆتسكی) وەكو سەرۆكی ئەنجومەنی سۆڤێتی بۆ شاری (پیترۆگراد) هەڵبژێردراوە.\n- ڕۆژی 8ی تشرینی یەكەمی ساڵی 1919، (كییچی میازاوا)ی سەرۆك وەزیرانی ژاپۆن لەدایك بووە، كە لە دوای كۆتاییهاتنی جەنگی دوەمی جیهانی رۆڵی زۆری بینیوە لە بنیاتنانەوە و بوژانەوەی ژاپۆندا.\n- ڕۆژی 8ی تشرینی یەكەمی ساڵی 1932، فەرماندەیی هێزە ئاسمانییەكانی هندستان پێكهێنراوە، كە سەرەتا وەكو لقێكی یاریدەدەری هێزە ئاسمانییەكانی هندی بەریتانی كاری كردووە و لە ژێر دەسەڵاتی بەریتانییەكاندا بووە، دوای سەربەخۆبوونی هندستانیش بووەتە بەشێكی گرنگ لە هێزەكانی سوپای هندستان.\n- لەمیانی جەنگی دووەمی جیهانیدا‌و ڕۆژی 8ی تشرینی یەكەمی ساڵی 1939، هێزەكانی سوپای ئەڵمانیای نازی لە چەند قۆڵێكەوە هێرشٍێكی فراوانیان كردە سەر پۆڵۆنیا و دوای پێكدادانێكی سەخت داگیریان كرد.\n- ڕۆژی 8ی تشرینی یەكەمی ساڵی 1955، (جەلال تاڵەبانی) نامەیەكی لە بارەی ڕەوشی باشوری كوردستانەوە نارد بۆ (مەلا مستەفای بارزان)، كە ئەو كاتە لەگەڵا كۆمەڵێك لە بارزانییەكان لە یەكێتیی سۆڤێت ئاوارە بوون.\n- ڕۆژی 8ی تشرینی یەكەمی ساڵی 1957، (نیكیتا خرۆشۆف)ی سەرۆكی یەكێتیی سۆڤێت هێرشێكی زۆری كردە سەر ویلایەتە یەكگرتووەكانی ئەمریكا و بەوە تۆمەتباری كرد، كە هەوڵ دەدات توركیا هێرشی سەربازی بكاتە سەر خاكی سوریا، بەو هۆیەشەوە گرژیی كەوتە نێوان مۆسكۆ و واشنتۆن.\n- لەپاش ڕزگاربوونی جەزائیر لە ژێر دەستی داگیركار و سەربەخۆبوونی، ڕۆژی 8ی تشرینی یەكەمی ساڵی 1962، جەزائیر چووە ناو ڕێكخراوی نەتەوە یەكگرتووەكان‌و وەكو ئەندامی ڕەسمیی ئەو ڕێكخراوە وەرگیرا.\n- ڕۆژی 8ی تشرینی یەكەمی ساڵی 1963، بەهۆی كێشە سنورییەكانی نێوانیان جەنگێك لە نێوان مەغربی عەرەبی و جەزائیردا هەڵگیرسا، كە بەجەنگی (ڕیمال) ناسراوە و ماوەیەكی خایاند و زیانی گیانیی و ماڵیی بە هەردوو وڵات گەیاند، دواتر و بە هەوڵی وڵاتانی ناوچەكە و كۆمەڵی نێودەوڵەتی جەنگەكە راگیرا.\n- ڕۆژی 8ی تشرینی یەكەمی ساڵی 1967، شۆڕشگێڕی ناوداری ئەمریكای لاتین (چێ گیڤارا) و هاوكارەكانی، لەلایەن هێزەكانی دەوڵەتی پۆلیڤیاوە لە بۆسەیەكدا دەستگیر كران، كە دواتر و لە دادگاییكردنێكی تەماویدا سزا دران و گیڤارا گوللـەباران كرا.\n- ڕۆژی 8ی تشرینی یەكەمی ساڵی 1982، سیاسەتمەدار و تێكۆشەری ناوداری بەریتانی (فیلیپ نوێل بیكەر) كۆچی دوایی كردووە، كە بە هۆی هەوڵە زۆرەكانی لە پێناو بەدیهێنانی ئاشتی لە جیهاندا، ساڵی 1959 خەڵاتی نۆبڵی لە بواری ئاشتیدا پێبەخشراوە.\n- ڕۆژی 8ی تشرینی یەكەمی ساڵی 1993، سزاكانی سەر كۆماری ئەفریقای باشور هەڵگیران، كە بە هۆی سیاسەتی ئەپارتایدەوە لەلایەن كۆمەڵی نێودەوڵەتییەوە خرابوونە سەری، هۆكارەكەشی بۆ گۆڕانكاریی هات لە سیاسەتی ئەو وڵاتەدا بە هۆی نەهێشتنی جیاوازیی رەگەزیی.\n- پاش هێنانەوەی تەرمی (مەلا مستەفا بارزانی) و ئیدریسی كوڕی لە ناوچەی شنۆی خۆرهەڵاتی كوردستانەوە بۆ هەرێمی كوردستان، ڕۆژی 8ی تشرینی یەكەمی ساڵی 1993، لە ڕێوڕەسمێكی گەورەدا تەرمی هەردووكیان لە گوندی بارزانی زێدی خۆیان بە خاك سپێردرانەوە.\n- ڕۆژی 8ی تشرینی یەكەمی ساڵی 1996، ژمارەیەك لە فڕۆكەكانی سوپای توركیا ئاسمانی هەرێمی كوردستانیان بەزاند و بۆ ماوەی چەند كاتژمێرێك بە خەستی بۆردومانی ناوچە سنورییەكانیان كرد، كە بە هۆیەوە زیاتر لە شەست هاوڵاتی گیانیان لەدەست دا و ژمارەیەكی تریش بریندار بوون.\n- ڕۆژی 8ی تشرینی یەكەمی ساڵی 2001، (جۆرج بوش)ی سەرۆكی ئەمریكا ئاشكرای كرد كە لە ویلایەتە یەكگرتووەكاندا پێویست بەوە دەكات، وەزارەتێكی تایبەت بە بەڕێوەبردنی كاروبارەكانی ناوخۆی ئەمریكا پێكبهێنرێت، بڕیارەكەش خرایە بواری جێبەجێكردنەوە.\n- ڕۆژی 8ی تشرینی یەكەمی ساڵی 2004، بە هۆی تەقینەوەیەكەوە كە لە هۆتێل (هیڵتۆن) لە ناوچەی سینائی میسر ڕوویدا نزیكەی 50 كەس گیانیان لەدەست دا و زیاتر لە 100 كەسی تریش بریندار بوون، كە بەشێكی زۆریان گەشتیار بوون، دواتریش تۆمەتی ئەنجامدانی ئەو هێرشە خرایە ئەستۆی ڕێكخراوی قاعیدە.\n- ڕۆژی 8ی تشرینی یەكەمی ساڵی 2004، نوسەر و بیرمەند و فەیلەسوفی ناوداری فەرەنسا و جیهان، (جاك درێدا) كۆچی دوایی كردووە، كە رۆڵی زۆری هەبوە لە پێشخستنی فكردا و چەندین بەرهەمی فەلسەفیی و فكریی نوسیوە و لە پاش خۆی بۆ زمانە زیندووەكانی جیهان وەرگێڕدراون.\n- ڕۆژی 8ی تشرینی یەكەمی ساڵی 2010، خەڵاتی نۆبڵا بۆ بواری ئاشتی بەخشرایە (لیۆ شاوبۆ)ی نەیاری حكومەتی چین، بە هۆی ئەو هەوڵە زۆرانەی كە لە پێناو بەدیهێنانی ئاشتی و پاراستنی مافەكانی مرۆڤدا دابوونی، بەڵام لەلایەن حكومەتی پەكینەوە ڕەخنە لە لیژنەی پێشكەشكردنی خەڵاتەكە گیرا.\n- ئەمڕۆ لە كرواتیا بە ڕۆژی سەربەخۆیی لەقەڵەم دەدرێت و بۆنە و ئاهەنگی گەورە بەڕێوە دەچێت، لە كۆماری پیرۆش ئەمڕۆ بە ڕۆژی هێزە دەریاییەكان دەژمێردرێت.\nڕۆژی 23ی شوبات\nڕۆژی 22ی شوبات\nڕۆژی 21ی شوبات\nڕۆژی 20ی شوبات\nڕۆژی 19ی شوبات\nڕۆژی 18ی شوبات\nڕۆژی 17ی شوبات\nڕۆژی 16ی شوبات\nڕۆژی 15ی شوبات\nڕۆژی 14ی شوبات\nڕۆژی 13ی شوبات\nڕۆژی 12ی شوبات\nڕۆژی 11ی شوبات\nڕۆژی 10ی شوبات


ANF | لە باشوری کوردستان لە دژی داگیرکەریی تورک، هەنگاوێکی نوێ دەستپێدەکات\nلە باشوری کوردستان لە دژی داگیرکەریی تورک، هەنگاوێکی نوێ دەستپێدەکات\nدەستپێشخەری دیمۆکراتیکی گەل لە باشوری کوردستان بڕیاریدا لە دژی داگیرکەریی دەوڵەتی تورک دەست بە هەنگاوێکی نوێ بکات.\nدووشه‌ممه, 14 Sep 2020, 14:50\nناڕەزایەتی لە دژی هێرشە داگیرکەریەکانی دەوڵەتی تورک و بوونی بارەگا سەربازیەکانی لە باشوری کوردستان، رۆژ بە رۆژ لە زیادبووندایە.\nدەستپێشخەریی دیموکراتیی گەل رایگەیاند، لە چوارچێوەی هەڵمەتی 'با داگیرکەری تێبکشێنین، کوردستان بپارێزین' ئەو چالاکییە رێکدەخات.\nلە بانگەوازی دەستپێشخەریی دیموکراتیی گەل دا هاتووە "لە پێناو وەدەرنانی سوپای داگیرکاری تورکیا و بەرگریکردن لە کوردستان و پاراستنی دەستکەوتەکانی گەلەکەمان، بە ئەرکی خۆمانی دەزانین هەڵمەتێکى سەرتاپاگیری نەتەوەیی و نیشتمانی دەستپێبکەین. بۆ ئەمەش بە نەخشەڕێیەکی فراوان رووبەڕووی داگیرکاری دەبینەوە و کوردستانمان دەپارێزین".\nئاماژە بەوەشکراوە "بانگەوازمان بۆ هەموو کەسێتی ولایەنە سیاسی و رێکخراوە مەدەنییەکان ئەوەیە، کە بەشداری لەم هەڵمەتەدا بکەن و بەشداری راگەیاندنی جاڕنامەى 'با داگیرکاری تێکبشکێنین، کوردستان بپارێزین' ببن".\nلەبارەی کات و شوێنی چالاکییەوە رایانگەیاندووە، سبەى سێشەممە ١٥ی ئەیلولی ٢٠٢٠ لە کاتژمێر ٥ی دوای نیوەڕۆدا لە سەکۆی ئازادیی پارکی ئازادی چالاکییەکەیان بەڕیوەدەبەن.\nحەسەن جودی نووسەر و رۆناکبیر لەم بارەیەوە رایگەیاند، ئەم هەنگاوە هەم لە دژی داگیرکەری دەوڵەتی تورکە و هەم وەستانەوەیە لە دژی هێرش و هەڕەشەکانی لەسەر دەستکەوتەکانی گەلەکەمان لە باشوری کوردستان.\nجودی وتیشی،"ئێمە لە بارەی کار و چالاکیەکانی ئەم هەنگاوە چەند پلانێکمان ئامادە کردووە. بەم پێیە، چی وەکو بایکۆت، چی وەکو ئەنجامدانی چالاکی و خۆپیشاندانی بەرفراوان، لە دژی داگیرکەریی دەوڵەتی تورک دەوەستینەوە."\nنووسەر و رۆناکبیر حەسەن جودی هاوکات بانگەوازیەکی ئاڕاستەی رۆشنبیران، گەنجانی کورد و بە گشتی هاوڵاتیانی باشوری کوردستانی کرد و رایگەیاند، با هەموومان بەو ئەرکە وڵاتپارێزیەی لەسەر شانمانە، هەڵسینە سەرپێ. با لە دژی هێرش و داگیرکەری و هەڕەشەکانی سەر دەستکەوتەکانی باشوری کوردستان، هەڵسینە سەرپێ.


عەدنان سەید ئەمین: قەیرانى ئەحمەدیەکان لە جەزائیر. | wtarikurd\nعەدنان سەید ئەمین: قەیرانى ئەحمەدیەکان لە جەزائیر.\nنوسینی : عەدنان ئەمین | 31.08.2017 5:47 PM | بەشی: ئاینی | بێ کۆمێنتە\nئەحمەدیەکان یان قادیانیەکان بەو گروپە دەوترێت کە لە کۆتاییەکانى سەدەى نۆزدە و سەرەتاى سەدەى بیستەمدا لە هندستان دەرکەوتن. لەسەردەستى کەسێک بەناوى (میرزا غوڵام ئەحمەدى قادیانى)(1835-1908ز). کە بانگەشەى پێغەمبەرایەتى دەکرد و ژمارەیەکى زۆرى لەدەور کۆبونەوە. ئەم گروپە لەسەرتاى کارکردنیەوە کەوتە پوچکردنەوى شەریعەت بەو بیانوەى کە دوا پێغەمبەر هاتووە و پێویست ناکات دژایەتى هێزە داگیرکارەکان بکەن و (جیهاد بکەن لەدژى بەریتانیا). دیارە ئەمەش زۆر هاوکارى سیاسەتى بەریتانیا بوو لە ناوچەکە و کارئاسانى بوو. بۆیە زۆرجار بەوە تاوانبار دەکرێن کە دروستکرواى دەزگاکانى بەریتانیان. ئەم گروپە خۆیان بە گروپێک لە گروپەٍکانى ناو بازنەى ئیسلام هەژمار دەکەن، بەڵام لەلایەن زۆرینەى شارەزایانى ئاینى ئیسلام و ناوەندە زانستیەکانەوە دژایەتیان دەکرێت و بیروباوەڕیان دەخرێتەڕوو بۆ خەڵک. زۆر فتوا هەیە کە ئاماژە بەوەکراوە کە ئەم گروپە دەرچوون لە ئیسلام.\nئەحمەدیەکان لەساڵى (1974ز) لە پەرلەمانى پاکستاندا بیروباوەڕیان بە لادەر هەژمار کرا و دژایەتى هەموو ناوەند و سەنتەرەکانیان کرا. بەڵام وێڕاى ئەم دژایەتیانە ئەم بیر و هزرە لە گەشەسەندندایە. ئەمەش لەڕێگەى ڕاگەیاندنێکى بەهێز و بەخشینى پارەوە. ئەم بۆچونە لەساڵى (1997ز) دەستى بە چالاکیەکانى کرد لە (جەزائیر) و توانى لەڕێگەى ڕاگەیاندنەوە سەرنجى زۆرێک لە خەڵک بۆخۆى ڕاکێشێت. وەک دەوترێت پارە و سەیارەى بەخشیوەتەوە. بەڕێوەبەرى ئەوقافى جەزائیر ئەوەى ڕاگەیاندووە کە “بوونى ئەم گروپە لە جەزائیر حاڵەتێکى ئاینى نیە، بەڵکو ئەمنیە”. بۆیە هەرزوو ژمارەیەکیان لێ دەستگیر کرا. لە تازەترین هەڵوێستتدا سەرکردەیەکى ناسراوى ئەحمەدیەکان بەناوى (محەمەد فالى) دەستگیر کرا و ئەمەش بووە هۆى دروستبوونى جەنجاڵێکى زۆر لە ڕٍاگەیاندنەکاندا. ئەمەش دیارە سەرەتاى دژایەتى ڕاستەقینەى ئەو گروپەیە لە جەزائیر و لاوازکردن و کۆتایی پێهێنانیان.\nئەرکان موحەمەد: دانەغاز هۆکارێک بۆشاردنەوەی داهات.\nدکتۆر کەمال میراودەلی: بێ قیمەتبوونی سەرانی کورد لە بەغداو لە دنیا.\n21 تشرینی یەکەم 2014


دانیال 1 KSS – Mateusza 1 SZ-PL | Biblica\nدانیال 1 KSS – Mateusza 1 SZ-PL\nمەشقپێکردنی دانیال لە بابل\n1لە ساڵی سێیەمی پاشایەتی یەهۆیاقیمی پاشای یەهودا، نەبوخودنەسری پاشای بابل هاتە ئۆرشەلیم و گەمارۆی دا. 2پەروەردگاریش یەهۆیاقیمی پاشای یەهودای دایە دەستی، لەگەڵ هەندێک لە قاپوقاچاغەکانی پەرستگای خودا. ئیتر یەهۆیاقیم و پیاوە گەورەکانی بۆ خاکی بابل ڕاپێچ کران، نەبوخودنەسریش قاپوقاچاغەکانی لە گەنجینەی پەرستگای خوداوەندی خۆی دانا.\n3پاشا فەرمانی بە ئەشپەنەزی سەرۆکی دیوان کرد کە لە نەوەی ئیسرائیل لە توخمی پاشا و پیاوماقوڵەکان 4چەند گەنجێک بهێنێت کە تەندروستییان باش بێت، ڕوخساریان جوان بێت، لە هەموو بوارەکانی زانیاری کارامە بن، ئامادەییان تێدابێت بۆ فێربوونی هەموو شتێک، زوو تێبگەن، شایانی ئیشکردن بن لە کۆشکی پاشا، بۆ ئەوەی فێری زمان و ڕۆشنبیری بابلییەکان بکرێن. 5پاشا لە خوانی خۆیەوە بەشی ڕۆژانەی خواردن و شەرابی بۆ دابین کردن، فەرمانی کرد بۆ ماوەی سێ ساڵ مەشقیان پێ بکرێت، دوای ئەوە خزمەتی پاشا دەکەن.\n6لەنێو ئەوانەدا هەندێکیان لە نەوەی یەهودا بوون: دانیال و حەنەنیا و میشائیل و عەزەریا. 7سەرۆکی کاربەدەستانیش ناوی نوێی لێنان، بۆ دانیال، بێلتەشەسر؛ بۆ حەنەنیا، شەدرەخ؛ بۆ میشائیل، مێشەخ؛ بۆ عەزەریاش، عەبێدنەگۆ.\n8بەڵام دانیال لە دڵی خۆیدا بڕیاری دابوو کە خۆی بە خواردن و شەرابی پاشایەتییەوە گڵاو نەکات، جا داوای لە سەرۆکی کاربەدەستان کرد کە دەرفەتی پێبدات بۆ ئەوەی خۆی گڵاو نەکات. 9خوداش وای لە سەرۆکی کاربەدەستان کرد کە چاکە و میهرەبانی بە دانیال ببەخشێت. 10بەڵام سەرۆکی کاربەدەستان بە دانیالی گوت: «من لە پاشای گەورەم دەترسم، ئەوەی خواردن و خواردنەوەی ئێوەی دیاری کردووە. ئەگەر ببینێ ڕوخسارتان لە ڕوخساری گەنجە هاوتەمەنەکانتان لاوازترە، پاشا بەهۆی ئێوەوە سەرم دەبڕێت.»\n11دانیالیش بەو سەرپەرشتیارەی گوت کە سەرۆکی کاربەدەستان بەسەر دانیال و حەنەنیا و میشائیل و عەزەریاوە داینابوو: 12«تکایە بۆ دە ڕۆژ خزمەتکارەکانت تاقی بکەوە: تەنها ڕووەکمان بدەرێ بیخۆین و ئاومان بدەرێ بیخۆینەوە. 13پاشان ڕوخساری ئێمە لەگەڵ ڕوخساری ئەو گەنجانە بەراورد بکە کە خواردنی پاشایەتی دەخۆن، ئینجا بەگوێرەی ئەوەی دەیبینی ئاوامان لەگەڵ بکە.» 14ئەویش بەمە ڕازی بوو و دە ڕۆژ تاقی کردنەوە.\n15لە کۆتایی دە ڕۆژەکەدا دەرکەوت ڕوخساریان باشتر و تەندروستترە لە هەموو ئەو گەنجانەی لە خواردنەکانی پاشایەتییان دەخوارد. 16ئینجا سەرپەرشتیارەکەیان خواردنە تایبەت و شەرابەکەی هەڵدەگرت و لە جیاتی ئەوە ڕووەکی دەدانێ.\n17بەڵام ئەو چوار گەنجە، خودا زانین و تێگەیشتنی دانێ لە هەموو جۆرە ڕۆشنبیری و زانیارییەک، دانیالیش لە هەموو بینین و خەونێک تێدەگەیشت.\n18لە کۆتایی ئەو ماوەیەی کە پاشا دیاری کردبوو بیانهێننە بەردەمی، سەرۆکی کاربەدەستان ئەوانی هێنایە بەردەم نەبوخودنەسر. 19پاشا قسەی لەگەڵدا کردن، لەنێو هەموویاندا کەس نەبوو وەک دانیال و حەنەنیا و میشائیل و عەزەریا. لەبەر ئەوە چوونە ڕیزی خزمەتکارانی پاشا. 20پاشا لە هەموو بابەتێکی دانایی و تێگەیشتن پرسیاری لێکردن، بینی ئەوان دە هێندە لە سەرووی هەموو جادووگەر و ئەفسونگەرانی هەموو پاشایەتییەکەی ئەون.\n21دانیالیش هەتا ساڵی یەکەمی کۆرشی پاشا لەوێ مایەوە.\nKSS : دانیال 1


بەپێی مادەی ٩١ لە پەیڕەوی ناوخۆی پەرلەمانی کوردستان، دەبێت دەستەی سەرۆکایەتی لە ماوەی پێنج ڕۆژدا دانیشتنی کۆتایی لەسەر پڕۆژە یاساکە بکات، کە تیایدا دەنگی لەسەر دەدرێت.\nفراکسیۆنی پارتی وەک ئامادەکارییەک و دڵنیاییان لە گۆڕان و یەكێتی، پێشبینییان ئەوەیە زیاتر لە ٧٥ پەرلەمانتار دەنگ بە پڕۆژە یاساکە بدەن.\nڕێبوار بابکەیی پەرلەمانتارى فراکسیۆنى پارتی دەڵێت، بە مۆرکێکى نیشتمانى نیمچە کۆدەنگییەکى لەسەر بوو و دەیانەوێت زۆرینەى ڕەهاى پێوە دیاربێت.\nفراکسیۆنی یەکێتی بەشداریی لە دانیشتنی یەکەمی پەرلەماندا نەکرد، کە تیایدا گفتوگۆ لەسەر ئەم پڕۆژە یاسایە کرا، بەڵام بەشداریی لە دووەم دانیشتندا کرد و لە ئێستادا دەڵێن، پێشنیازی بەندێکیان بۆ هەموارەکە کردووە کە ئەویش زیادکردنی جێگرێکى دیکەیە بۆ سەرۆکی هەرێم.\nکاروان گەزنەیی پەرلەمانتارى فراکسیۆنى یەکێتی ڕایگەیاند، یەکێک لە تێبینییەکان ئەوەیە دەنگدانى ئاشکرا و زۆرینەى ڕەها بگۆڕدرێت بۆ دەنگدانى نهێنى ٢/٣.\nکاوە عەبدلقادر پەرلەمانتار نەوەی نوێش ئاماژەى بەوە کرد، داوادەکەن سیستم پەرلەمانی بێت و سەرۆک لە پەرلەمانەوە هەڵبژێردرێت، بە مەرجی ئەوەی دەسەڵاتەکانی تەشریفاتی بێت، یاخود سەرۆک لەناو خەڵکەوە هەڵبژێردرێت لە ئێستادا، چونکە ئەم پەرلەمانە بە قبوڵکردنی ئەنجامی هەڵبژاردن لەلایەن پێنج ئەندامی کۆمسیۆنەوە پێکهاتووە، کە پارتی و یەکێتین، هەڵبژاردنی سەرۆکیش لە پەرلەمان بە هیچ شێوەیەک، گوزارشت نییە لە ویستی خەڵکی کوردستان.\nلە دوای پەسەندکردنی هەمواری پڕۆژە یاسای سەرۆکایەتیی هەرێم، سێ ڕۆژ دەدرێت بەو کەسانەی کە دەیانەوێت خۆیان کاندید بکەن بۆ ئەو پۆستە، دوای لێکۆڵینەوە ئەگەر مەرجەکانی خۆ کاندیدکردنیان تێدابوو لەناو هۆڵی پەرلەمان پرۆسەی دەنگدان بەڕێوەدەچێت.


بەرەڤانی پیرۆز - Mehr News Agency\nلە 28 ی بەفرانباری ساڵی 1365 ی هەتاوی دوژمن ژەهرەی دوژمنایەتی خۆیی بە سەر منداڵانی بێ تاوانی سنە ڕژاند و لە شەش چرکەدا چەندین خانووی کاول کرد و 350 کەسیشی شەهید و بریندار کرد.\nلە دیداری بەڕێوەبەرانی کۆنگرەی شەهیدانی ئیلام؛\nڕێبەری باڵای شۆڕشی ئیسلامی ئێران لە دیداری بەڕێوەبەرانی کۆنگرەی شەهیدانی ئیلام، ڕایانگەیاند کە ئیلام لە ساڵانی بەرەڤانی پیرۆزدا قەڵایەکی پتەو بووە و جەختیشیان کرد کە هیچ گەلێک بە بێ موجاهدەت ناگاتە هیچ ئامانجێک.\nهی بەرەڤانی پیرۆز;\nدۆزینەوەی تەرمی ١٠ شەهیدی ئێرانی لە مێهران\nتەرمی ١٠ شەهیدی بەرەڤانی پیرۆز لە ناوچەی چنگۆڵە هەڵکەوتوو لە شاری مێهران دۆزرایەوە.\nئەمڕۆ بڵاو کرایەوە؛\nپەیامی ڕێبەری باڵای ئێران بە بۆنەی حەوتەی بەرەڤانی پیرۆز\nڕێبەری بالای ئێران لە پەیامێکدا بە بۆنەی حەوتەی بەرەڤانی پیرۆز، جەختیان کرد: شەهیدەکان ورەیان بە بەرەکانی دیکەی ئێمە دا کە لە دوژمن نەترسن.\nلە ڕێگای ڤیدیۆ کۆنفڕانسەوە؛\nکۆنفڕانسی پسپۆڕی" دەستدرێژی سەددام و بەرخۆدانی خەڵکی ئێران" بەڕێوە چوو\nلەلایەن دانوستانکاری فەرهەنگی باڵوێزخانەی ئێران لە ژاپۆن کۆبوونەوەی لێزانی " دەستدرێژی سەددام و بەرخۆدانی خەڵکی ئێران" بە بۆنەی چلەمین ساڵڕۆژی بەرەڤانی پیرۆز لە ژاپۆن بەڕێوە چوو.\nهەر کەسێک بیەوێت خوێنی ئێرانییەکان بڕژێنێت، ڕەوانەی گۆڕستان دەکرێت\nسکرتێری ئەنجومەنی باڵای ئاسایشی نەتەوەیی وتی: کەسانێک کە بیانەوێت ئێرانییەکان بکوژن وەکوو سەددام ڕەوانەی گۆڕستان دەکرێن.\nلە رێگەی سنووری شەلەمەچەوە؛\nڕۆفاتی ١٩٢ شەهیدی بەرەڤانی پیرۆز گەڕاندرایەوە بۆ ئێران\nڕۆفاتی ١٩٢ شەهیدی سەردەمی بەرەڤانی پیرۆز لە رێگەی سنووری شەلەمچەوە هێنرایەوە بۆ وڵات.\nسەرکەوتنی چیرۆک نووسی ئیلامی لە فێستیڤاڵی نێودەوڵەتی ئێران\nحسێن شوکربەیگی وەکوو نووسەری هەڵبژێردراوی بەشی ڕۆمانی منداڵ و تازەلاوان بە بۆنەی نووسینی ڕۆمانی " سەوز سوور و سپی" لە فێستیڤاڵی سوورنگاران کە تایبەتی بەرهەمەکانی بەرەڤانی پیرۆزە، ڕێزی لێ گیرا.\nیەکەمین فیلم سینەمایی ئێلام لە میلان درەوشایەوە\nفیلمی سینەمایی "چوارکۆچکەی سوور" لە دەرهێنانی برایانی سەیدخانی لە فێستیڤاڵی جیهانی (FICTS)ی بە مسۆگەر کردنی میدالیای بلووری و لەوحی زێڕینی ئەو فێستیڤاڵە لە میلان درەوشایەوە.\nئێران چۆن بەنداوی "دوکان"ی هەرێمی کوردستانی کۆنترۆڵ کرد؟\nهێزەکانی بڕیارگەی دەرەوەی سنووریی ڕەمەزانی سوپای پاسداران بە زانیاریگەلێک سەرەتا لە ئۆپراسیۆنی فەتح ٢ دامەزراوەکانی بەنداوی دوکان لە عێراقی تێکشکاند و پاش یەکساڵیش لە ئۆپراسیۆنی بەیتولموقەدەس ئەوێیان کۆنترۆڵ کرد.\nبەرهەمی سینەمای ئیلام؛\nچوارگۆشەی سوور گەیشتە فێستیڤاڵی فیکتسی ئیتالیا\nفیلمی سینەمایی "چوارگۆشەی سوور" لە دەرهێنانی برایانی سەیدخانی لە ساری ئیلامەوە گەیشتە فێستیڤاڵی نێونەتەوەیی فیکتسی (FICTS)ی ئیتالیا.\nبۆ دووبەرەکی نانەوە لە نێوان ئێران وعێراق؛\nوەرگێڕانی فریودەرانەی لێدوانێکی سەردار سلێمانی لە میدیایەکی عەرەبی+ ڤیدیۆ\nبڕێک لە مێدیاکان کە لە تۆڕە کۆمەڵایەتییەکان هەوڵ دەدەن بۆ دروست کردنی کێشە و دووبەرەکی نانەوە لە نێوان شیعەکانی ئێران و عێراق و وەرگێڕانی عەرەبی درۆیی و فریوکارانەی وتەکانی سەردار قاسم سلێمانیان بڵاو کردەوە.\nدووبەرەکی نانەوە هێڵی سووری کۆماری ئیسلامی ئێرانە\nفەرمانداری مەهاباد وتی: بە هەوڵی خەڵک و بەرپرسان ئێستا ناوچەی ئێمە لە ڕیزی ئەمنترین ناوچەکانی جیهان و ڕۆژهەڵاتی ناڤینە.\nسەرۆکی ئەرکانی گشتی هێزە چەکدارەکانی ئێران:\nدوژمنیمان لە گەڵ هیچ وڵاتێکی دراوسێ نییە\nسەرۆکی ئەرکانی گشتی هێزە چەکدارەکان بە وتنی ئەوەی کە چەندین جار بە دوژمنەکانمان ڕاگەیاندووە کە پتەو لە بەرانبەر دەستدرێژییەکان دەوەستین، وتی: ئاکامی دەستدرێژی بۆ سەر ئێران تێکشکان و بە دیل گرتنە.\nلە ڕژەی هێزە چەکدارەکان لە تاران؛\nپەردە لە سەر سیستەمی تۆپخانەیی حائیل لادرا\nسیستەمی تۆپخانەیی حائیل لە ڕژەی ئەمڕۆی هێزە چەکدارەکان لە تاران و بە ئامادە بوونی سەرۆک کۆمار بۆ یەکەم جار ڕوونوێنی دەکرێت.\nلە ڕژەی هێزە چەکدارەکانی ئێران:\nسیستەمی باوەڕ ٣٧٣ لە تاران نمایش کرا\nلە ڕژەی هێزە چەکدارەکانی ئێران، تواناییەکانی هێزە پەدافەندی ئاسمانی ئەرتەش نمایش کران.\nئێران ڕێگە نادات سەربزێوەکان یاری بە کەنداوی فارس بکەن\nسەرۆکی مەجلیسی شوورای ئیسلامی ئێران وتی: هێزە چەکدارەکانی ئێران ئیزنی یاری لە گەڵ کەنداوی فارس بۆ سەربزێوی نادات.\nسەرۆک کۆماری ئێران جەختی کرد:\nئێران ئامادەیە چاوپۆشی هەڵەی ڕابردووی دراوسێیەکانی بکات/ بیانییەکان ناوچەکە بەجێبێڵن\nسەرۆک کۆماری ئێران وتی: ئێمە دەستی هاوڕێیەتی و دۆستی بۆ دراوسێیەکانمان دادەکێشین و تەنانەت ئامادەین چاپۆشی لە هەڵەکانی ڕابردوویان بکەین.\nجێگری ئۆپراسیۆنی ئەرکانی گشتی هێزە چەکدارەکان:\nهیچ وڵاتێکی جیهان توانای شەڕی وشکانی لە گەڵ ئێران نییە\nجێگری ئۆپراسیۆنی ئەرکانی گشتی هێزە چەکدارەکان وتی: هیچ وڵاتێکی ناوچەیی و سەروو ناوچەیی توانای شەڕی وشکانی لە گەڵ ئێرانی نییە.\nتەرمی ۲۶ شەهیدی بێ ناو نیشان لە عێراقەوە گەڕێندرایەوە ئێران\nتەرمی پاکی ٢٦ شەهیدی بێ ناونیشان لە سنووری سۆماری عێراقەوە هێنرایەوە ناو ئێران.\nبەڕێکردنی تەرمی ۱۵۰ شەهیدی بەرەڤانی پیرۆز لە تاران\nڕێوڕەسمی بەڕێکرانی تەرمی پیرۆزی ۱۵۰ شەهیدی تازە لە خاک دەرهێنراوی سەردەمی شەڕی ئێران و عێراق، ڕۆژی پێنجەشمە بە بەشداریی بەشکۆی خەڵک لە تاران بەڕێوەچوو.\nئەمڕۆ ئەنجام درا;\nماڵاوایی بەشکۆی خەڵکی تاران لە گەڵ ١٥٠ شەهیدی بەرەڤانی پیرۆز\nئەمڕۆ خەڵکی تاران میوانیان هەبوو. ١٥٠ شەهیدی بەرەڤانی پیرۆز و پارێزەری حەرەم ئەمڕۆ لە سەر شانی خەڵک لە زانکۆی تاران تا معراج شوهەدا بەڕێ کران.